ئەنترناسیۆنال - ویکیپیدیا، ئینسایکڵۆپیدیای ئازاد\nئەنترناسیۆنال یان ئینترناسیۆنال (بە فەڕەنسی: L'Internationale) سروودی زۆر ناسراوی چەپەکانە. ئەنترناسیۆنال لە دواییەکانی سەدەی ١٩ەم ئەو کاتە کە ئینترناسیۆنالی دووەم (ئیستا ئینترناسیۆنالی سۆسیالیستی) کردوویەتی بە سروودی فەرمیی خۆی، بوو بە یەکێک لە بەناوبانگترین و ناسراوترین سروودەکانی بزۆتنەوەی سۆسیالیستی. ئەنترناسیۆنال بە زمانەکانی جوراوجور وەرگێڕاوە و لە لایەن گرۆپە سیاسیەکانی چەپ، بە وێنەی سۆسیالیستەکان، کومونیستەکان، ئەنارکیستەکان، دیموکراتە سۆسیالیستەکان و ھەندێک لە سۆسیال دیموکراتەکان دەخوێنرێت. ھەڵبەستی ئەم سروودە لە ئۆژەن پۆتیەیە و بە زمانی فەڕەنسیە.\n١ وەرگێڕانی کوردی سورانی\n١.١ وەرگێڕانی کاکەی فەلاح\n١.٢ وەگێڕانی موسلێح شێخولئیسلامی (ڕێبوار)\nوەرگێڕانی کوردی سورانی[دەستکاری]\nوەرگێڕانی کاکەی فەلاح[دەستکاری]\nلە ساڵی ١٩٦٩دا شاعێری شۆڕشگێڕی کورد حەمە ئەمین کوڕی قادر ناسراو بە کاکەی فەلاح دەقی سروودی ئەنترناسیۆنال کردی بە کوردیی سۆرانی. وەرگێڕەکەی کاکەی فەلاح وایە:\nھەڵسن لە خەو، زۆرلێکراوی ئەم جیھانە\nئەی ئەوانەی ساڵ دوانزەی مانگ برسیتانە\nمافی ئێوە وەکوو پشکۆی دەم بورکانە\nبەھۆی ھەوڵ و کۆششەوە سەرئەکەوێ\nسفرە و خوانی ڕازاو بەزۆر دەست ئەکەوێ\nھەڵسن لەخەو، ئەی لەشکری بەشخوراوان\nپێشێل ئەبێ شتی پووچ و بۆش و تاوان\nسەر ھەڵ ئەدا بە کۆمەکی گشت لایە\nئەوەی خۆزگە و خەوی خۆش و ھیوایە\nتۆش شائەی گەل! گوێ ڕاگرە بێ وچان\nبۆ بانگەکەی دوا شۆڕشی میللەتان\nمافی مرۆڤ،سەرئەکەوێ، نییە ھێزێ\nلەژوور سەرمان بێت و ئێمە بپارێزێ\nنە قەیسەرە و نە کەس ئیتر گەورەمانە\nکە ڕزگاربوون لە خوێن مژین ھیوامانە\nئەرکی پیرۆز لەسەر شانی ھەموومانە\nئەڵێن گوایە بۆشە مافی ھەژاران\nبۆشە ئەرکی گران و سەروسامان\nناومان ئەبەن کە بێ نرخ و نۆکەرین\nلەمە زیاتر سەرشۆڕیی ھەڵناگەین\nئەی ڕەنجدەران! لە شار و دێ، لە کوێ بین\nئێمە لەگشت پارتێکی تر بەھێز ترین\nبا تەممەڵ و بێ کارەکان ڕابماڵین\nتاکەی بە خوێن ھەر نێچیری قەڵ و داڵین\nوەک پێویستە با ھی ئێمە بێ جیھان\nبا خۆراکی بەردەمی ئەوان بێ گیان\nتا ئەوکاتەی کە ئەیان کەین سەرنگوون\nڕۆژی ئێمە ھەڵدێ بەبێ ئاوابوون\nوەگێڕانی موسلێح شێخولئیسلامی (ڕێبوار)[دەستکاری]\nموسلێح شێخولئیسلامی (ڕێبوار) دەقی ئەم سروودە وەرگێڕاندووەتەوە بە کوردیی سۆرانی و کاڵێ ئاتشی خوێندویەتی و لە رادیۆکانی پارتەکانی چەپی کوردستان بڵاوکراوەتەوە. وەرگێڕانی کوردیی سورانیی ئەنترناسیونال وایە:\nھەستن ئەی ھۆزی بەش مەینەتان، دیلانی برسیەتی دنیا!\nلە تەنوورەی بیر و باوەرمان قڕمژنێ ترێشقە راسا\nتەنوورەی ئاخرینە، ھەستن؛ با ھەڵیپیچین دەورەی کۆن!\nرابین و ژێر و ژوور کەین جیھان؛ ئیمەی ھیچ بین بەگشت، ئەی کویلان!\nئاخرین شەڕە شەڕی سەر و ماڵ، با یەکگرتوو بین ھەڤاڵان!\nبە ئەنترناسیۆنال رزگار دەبێ ئینسان.\nدەسەڵاتدار ڕزگارمان ناکەن؛ نە شا، نە شێخ، نە ئاسمان.\nبا خۆمان بۆ ڕزگاری رابین، ئەی خێڵی بەرھەمھێنەران!\nڕزگاری گشتی بێ و ڕەھا کەین گیان لە بەند و مال لە تاڵان.\nخۆمان ئاگر خۆش کەین و بۆکتین بە گەرماوگەرمی ئاسنمان.\nئاخرین شەڕە شەری سەر و مال با یەکگرتوو بین ھەڤاڵان!\nبە ئەنترناسیۆنال ڕزگار دەبێ ئینسان.\nئیمەین کرێکاران و وەرزێران: کۆمەڵی مەزنی زەحمەتکیش.\nھەر بە ئیمە دەبڕێ جیھان؛ تا کەی بۆ تەوەزەڵی خوێنرێژ؟!\nبەڵام ئەمرۆ و سبەی، ئەی ھەڤاڵان، ھەر کە فەوتان قەڵ و داڵان،\nھەتاوی گەش ھەتاھەتایە تیشک داوێژێ بۆ ئینسان.\n^ "سروودی ئەنتەرناسیوناڵ کە کاکەی فەلاحی شاعیر لە ساڵی ١٩٦۹وەریگێراوەبۆ زمانی کوردی". ماڵپەڕی ئەڵتەرناتیڤی شەورایی. 11ی ئازاری 2021. Retrieved ٢٢ی ئازاری ٢٠٢١. Check date values in: |accessdate=, |date= (help)\n^ ماڵپەڕی کۆمەڵە، ڕێکخراوەی کوردستانی پارتی کومونیستی ئێران، ڕۆڵی کۆمەڵە لە وێژەی پێشرەوی شۆڕشگێرانە لە کوردستاندا. ٥ی ئازاری ٢٠١٦ لە وەیبەک مەشین، ئەرشیڤ کراوە. (بە زمانی فارسی)\nوەرگیراو لە «https://ckb.wikipedia.org/w/index.php?title=ئەنترناسیۆنال&oldid=765842»\nھێما نەتەوەیییەکانی یەکێتیی سۆڤیەت\nئەم پەڕەیە دواجار لە ٢٢:٥٥ی ٢١ی ئازاری ٢٠٢١ نوێ کراوەتەوە.


زۆرێک لە ئێمە لە سەر ئەو باوەرەین کە دەسکاریکردن و نووسینی موزیکەکان رەنگە کارێکی زۆر دژوار بێ بەڵام بە کەڵک وەرگرتن لە ئامرازە جۆراوجۆرەکان کە لەم بوارە دا هاتوونەتە بەرهەم دەتوانرێ بەوپەڕی وردبینی یێەوە پیشەییترین نووسینەکان بە ئەنجام بگەیێنین. Digital Audio Editor ئامرازیکی بە هێزە لە بواری دەسکاریکردن و نووسینی فایلەکانی دەنگ. ئەم ئامرازە سەرەڕای ساکار بوون توانایی زۆر بەهێزی هەن کە هەر کامیان دەتوانن لە بە‌هیز کردنی هەڵسان بە ئەرکی نووسین دا یارمەتیدەرێکی زۆر بەکەڵک بن. پشتگریکردن لە زۆربەی فۆرمەتەکان تایبەتمەندییێکە کە لە یێکەم نیگا دا بەرچاو دەکەوێ. بەکارهێنەر بە کەڵک وەرگرتن لەم تواناییە دەتوانێ بە پێی پێویست فایلی دەنگی خۆی هەڵبژێرێ و بۆ دەسکاریکردنی هەنگاو بنێت.\nئەم ئامرازە دەرفەتی دەرووست کردنی مووزیکیش بۆ بەکارهێنەر دابین دەکات، پیشەییەکانی نووسین و دەسکاریکەر دەتوانن بەم بژاردانەی کە لەم ئامرازە دا جێکراونەتەوە، جوانترینی موزیکەکان بخووڵقێنن. رواڵەتی گرافیکی ئامرازیش هۆیێکی دیکەیە هەتا بەکارهێنەر بەم ئاکامە بگەیێنێ کە ئەم ئامرازە بە رواڵەت ساکارە توانایی بە‌هێزی هەن کە گشتیان زۆر بە هاسانی دەتوانرێ بەکار بهێنرێن. هەبونی پتر لە ١٠ مۆدێل کاریگەری خاڵێکی دیکەی ئەم ئامرازەیە کە دەستی بەکارهێنەر لە دەسکاریکردنی بەرهەم ئاوەڵاتر دەکات بۆ باشتر بە ئاکام گەیاندنی کارەکان.\nFile ver : 7.6.0.252\nDate Added : Nov 30th, 2006\nAppRemover ئامرازێکی بە هێزی بواری لابردنی پاشماوەکانی ئەو ئانتی ویرووسانەیە کە داگیراون. بێ گوومان هەموومان بۆمان هاتۆتە پێش کە کاتێک ویستوومانە ئەو ئانتی ویرووسەی کە دامانگرتووە، بە هەر هۆیێک بێ دەمانهەوێ بیسڕینەوە، بەڵام هەر کارێک دەکەین ناسڕدرێنەوە، یا پاشماوە لە دوای خۆی بە جێ دەهێڵێ و دەبێتە مایەی سەرئێشان. AppRemover ئەو ئامرازەیە کە دەتوانێ بە فریامان کەوێ. ئەم پرۆگرامە هەڵدەستێ بەسرینەوەی ئانتی ویرووسەکان و بەرنامە دژە سیخووریەکان و ئامرازەکانی تری ئەمنییەتی. ئەم ئامرازە پشتیوانی زۆربەی بەرنامە ئەمنییەتییەکان دەکات بۆ وێنە وەک: avast , AVG, Avira, ESET, Kaspersky, McAfee, Norton, Symantec, Trend Micro و...\nFile size : 9.26 KB\nFile ver : 3.1.15.1\nSystem Requirements: Microsoft® Windows: 2000, 2003, XP '32 / 64 bit' , Vista '32 / 64 bit', 2008, Windows 7 '32 / 64 bit\nئەم یێکەی پارێزگاری کردنە لە کورتترین ماوەدا هەڵدەستێ بە گەرانی سیستەم و تەواوی پێشهاتەکان ریز دەکات و دوایێش ئەم پێشهاتە دردۆنگ و ئالوودانە پێش وەکار کەوتن لە ناو دەبات.Malwarebytes Anti-Malware بە خێراییێکی زۆرەوە ئەو ئامرازە تێکدەرانە کە رەنگە بە دژە ویرووسەکانیش نەدۆزرێنەوە، دەیاندۆزێتەوەو لە ناویان دەبات.\nDate Added : July 7, 2011\nSystem Requirements: Microsoft® Windows: NT4 , 2000 , XP , Vista , 7


فلاشباک.. لە دەفتەری بیرەوەریی رۆژانەوە/19.. ستیڤان شەمزینی – Dengekan\nbyStivan Shamzinani\tOctober 16, 2021\tGeneral, Opinion\nهاوڕێ.. خۆکوشتن بڕیارێکی عەقڵانییە.. هاوڕێ.. ئەمڕۆ لە خوێندنەوەی رۆمانی “الاخوە کارامازوف”ی دیستۆیفسکی بوومەوە، ژیان ئەو فەوزایەیە کە برایانی کارامازۆڤ مومارەسەی دەکەن و ئەنجامەکەشی بە زیندان و شێتبوون و گرێی دەروونی و ئازاری ویژدان کۆتایی دێت، وەک ئەوەی بەسەر ئەو سێ برایەدا دێت لەم رۆمانەدا. لەم رۆمانەدا بە روونی هەست بە “گرێی ئۆدیب” دەکەین، رۆمانەکە دانسقەیە و توانا سنووردارەکەی من دەرەقەتی وەسفی نایەت. هاوڕێ.. خەون مەبینە چوونکە خەون بینین لەم وڵاتەدا تاوانە و دەکرێ رۆژێک لە قەنارە بدرێی لەسەری. بیر بکەرەوە “دیۆنسیۆس” چۆن “مارسیاس”ی نزیکی خۆی لە سێدارە دەدات بە پاساوی ئەوەی “مارسیاس” لە خەونیدا کوشتوویەتی. هاوڕێم بڕیاری عەقڵانی ئەوەیە پێش ئەوەی لەسەر خەونێک لۆرکائاسا بمانکوژن، چاکترە خۆکوژیی ئەنجام بدەین. خۆکوشتن ترسنۆکیی نییە، تۆ بڕوا دەکەیت ڤان کوخ و سادق هیدایەت ترسنۆک بووبن؟.\nهاوڕێ، ژیان لەوە ناماقووڵترە خۆمان سەرقاڵی دۆزینەوەی پاساو بکەین تا ماقووڵیی ژیان بۆ خودی خۆمان بسەلمێنین. ئێمە چۆن ئەتوانین خۆمان فریو بدەین، کاتێ لە پەنجەرەی فەلسەفەوە دیمەنی تۆقێنەری چنینەوەی ژیان لەلایەن مەرگەوە ئەبینین؟. ئەڵێم ژیان پووچە، با لە پووچێتییەکی تێبگەین و لەززەتی لێ وەربگرین، هەر کات توانای لەززەت وەرگرتنمان نەدا، پێش ئەوەی مەرگ سەنگەرەکە بەسەرماندا بڕوخێنێ، با بە خۆکوژیی خۆمان بدەینە بەر رێژنەی مەرگ. خۆمان بدەینە دەست عەدەم و گەڕانەوە بۆ هیچ. هاوڕێ.. سەیری ئەو خەڵکە بکە، چەند دڵخۆشن بێ ئەوەی بزانن بۆچی؟. سەیری بکە چۆن مەرگیان بە ناوی ژیانەوە دەرخوارد دەدرێ و هێشتاش توند توند دەستیان بەو ژیانەوە گرتووە کە لە راستیدا مەرگە؟. سەیر بکە ئەو خەڵکە چۆن لە قەفەزدا زەماوەند و شایی بۆ ئازادیی ئەگێڕن؟! سەیر بکە چۆن کاغەزێکی وەک پارە جڵەو و رەشمەی کردوون؟ هیچ هەستیش بەوە ناکەن پارە بۆتە خودایان. سەیر بکە بزانە ئەژدیهای کەلتوور چۆن خەریکی چنینی پەتی سێدارەی گەردنی ئازادییەکانمانە؟ ئەو ئازادییانەی یارمەتیمان ئەدەن چێژ لە پووچی ژیان وەربگرین.\nهاوڕێ.. تۆ ببینە خەڵک چۆن ئەسڵەمنەوە لە بیروڕاکانم. دەسەڵات و حزبەکان و ئایدۆلۆجییەکان بە خەتەرم ئەزانن! ئەزانی بۆچی؟ چوونکە لە هەقیقەتی ژیان تێگەیشتووم کە نهێلیزمە. لەبەرئەوەی ئازادیی مەعنەوییمان بەدەستهێناوە!. رەهابووم لە هەموو کۆت و بەندە کۆمەڵایەتییەکان و لە تەڵزگەی ترادیسیۆنە باوەکان خۆم دەرباز کردووە. ئازادیی شتێکی خۆش نییە. ئازادیی هەمیشە راڕایی و شڵەژانی دەروونییە. بۆیە زۆربەی مرۆڤە ئازادەکان لە ئاوێنەی کۆمەڵگەوە بە شێت ئەبینرێن. خۆشبەختی لە کۆیلەیی و نەزانیندایە. ئەگەر ئەتەوێ چێژ وەربگری لەم ژیانە پووچە ئەبێت خۆیشت پووچ بیت و گاگەلی بڕۆیت لەگەڵ ژیان.\nهاوڕێ.. ئێستا تێگەیشتی من بۆ هەمیشە تەنها و گۆشەگیر و پەڕاگەندەم لە ناوەوە؟ ئێستا تێدەگەیت نوکتە و گاڵتە و گەپەکانم هەوڵێکە بۆ دەربازبوون لەم هەستی تەنهاییە. کێ تێدەگات لێم؟ هاوڕێ بەس تۆ تێدەگەی. هاوڕێ کەسێکی ئیحساساتیم و هەموو بڕیارێکم لای دڵمە نەک لای ئاوەزم، زۆرجاریش داوام لێدەکەن دڵم زیندە بەچاڵ بکەم، چوونکە سادەیی ئەو منی فەوتاند “دیارە دڵ بە مانا مەجازییەکەی نەک ئەو ترومپایەی کاری پاڵاوتنی خوێنە”. هاوڕێ تۆ تاکە هاوڕێمی، ئەی ئازارە نەبڕاوەکانم. هەر بۆیە رازی دڵم بۆ تۆ باس ئەکەم. تۆ بە وەفاترین هاوڕێی و لەگەڵم ئەمێنیتەوە تا هەتایە. ئەی ئازارە شیرینەکانم تۆ تاکە هاوڕێی هەموو رۆژگارەکانی.\nتێبینی: ئەم بەشە لە لاپەڕە 64-67 کتێبی “فلاشباک”چاپ و بڵاوکراوەتەوە. کتێبەکەش لە سەرەتای ساڵی 2017 چاپ بووە\nPrevious ئەردۆگان هەڕەشەی سەربازی لە رۆژئاوای کوردستان دەکات.. رەزا شـوان\nNext شکست ڕووداوە، هەڵسانەوە هونەرە.. سامانی وەستا بەکر


✌ ئیسماعیل یوسف ستار ڕەحیم گلی شەهیدان\n📅 کاتی تۆمارکردن Jun 9 2015 8:35PM\n👁 ئەم بابەتە 6,880 جار بینراوە\n(1968/ کەرکوک/ چەمچەماڵ - پارتی)، لە ساڵی (1985) ل [ زۆرتر... 👁] ✖ ✖ ✖ 0 0 ✔ 82% ✍ م.ب. 9-6-2015 20:35:16\n📕 البدیل الثوري في الحرکة التحرریة الکوردیة پەڕتووکخانە\n📅 کاتی تۆمارکردن Dec 26 2013 1:47PM\n👁 ئەم بابەتە 9,849 جار بینراوە\nالتقریر السیاسي للمٶتمر التاسیسي لحزب الشعب الدیمق [ زۆرتر... 👁] 📕 ✖ 0 0 ✔ 99% ✍ هـ.ب. 26-12-2013 13:47:22\n👫 بروسک نوری شاوەیس کەسایەتییەکان\n📅 کاتی تۆمارکردن May 31 2010 3:13PM\n👁 ئەم بابەتە 14,120 جار بینراوە\nئەندامی کۆمیتەی ناوەندی پارتی دیموکراتی کوردستان. [ زۆرتر... 👁] ✖ ✖ 1 3 ✔ 98% ✍ هـ.ب. 31-5-2010 15:13:41\n📄 پێشەنگ بڵاوکراوەکان (گۆڤار، رۆژنامە و ...)\n📅 کاتی تۆمارکردن Apr 15 2012 3:46PM\nگۆڤارێکی رامیاری و رۆشنبیری راگەیاندنی ناوەندی پار [ زۆرتر... 👁] ✖ ✖ 10 0 ✔ 92% ✍ هـ.ب. 15-4-2012 15:46:54\n✌ تەییب بەهرام شێروانی شەهیدان\n📅 کاتی تۆمارکردن Mar 13 2015 9:24AM\n... [ زۆرتر... 👁] ✖ ✖ ✖ 0 0 ✖ 56% ✍ هـ.ب. 13-3-2015 9:24:08\n📄 دەنگی گەل - صوت الشعب بڵاوکراوەکان (گۆڤار، رۆژنامە و ...)\n📅 کاتی تۆمارکردن Feb 28 2018 4:24PM\nگۆڤارێکی رامیاری و رۆشنبیرییە، لقی ئەمریکای ژوروی [ زۆرتر... 👁] ✖ ✖ 3 0 ✔ 88% ✍ هـ.ب. 28-2-2018 16:24:51\n✌ سامي عبدالرحمن شەهیدان\n📅 کاتی تۆمارکردن Oct 20 2015 9:01PM\n👁 ئەم بابەتە 8,963 جار بینراوە\n... [ زۆرتر... 👁] ✖ ✖ 0 2 ✔ 96% ✍ هـ.ب. 20-10-2015 21:01:49\n✌ سامی عەبدولڕەحمان شنگالی شەهیدان\n📅 کاتی تۆمارکردن Nov 4 2009 12:14AM\n👁 ئەم بابەتە 17,321 جار بینراوە\nئەندامی مەکتەب سیاسیی پارتی بوو. لە کارەساتی 01-02 [ زۆرتر... 👁] ✖ ✖ 9 5 ✔ 99% ✍ هـ.ب. 4-11-2009 0:14:07\n👫 شێخ محەمەد هەرسین کەسایەتییەکان\n📅 کاتی تۆمارکردن Mar 18 2014 2:57PM\n... [ زۆرتر... 👁] ✖ ✖ 0 1 ✔ 70% ✍ هـ.ب. 18-3-2014 14:57:47\n📄 گەل - الشعب بڵاوکراوەکان (گۆڤار، رۆژنامە و ...)\n📅 کاتی تۆمارکردن Jan 14 2013 5:31PM\n👁 ئەم بابەتە 4,265 جار بینراوە\n... [ زۆرتر... 👁] ✖ ✖ 0 0 ✔ 62% ✍ هـ.ب. 14-1-2013 17:31:17


عەبدوڵا مەحمود : ڕووداوەکانی عێراق ، دابەشکردن ، پارتی و سەربەخۆیی ، رێگاچارەی کارساز . – WTARIKURD\nروداوەکانی ئەم دوایەی عێراق، کە بەهێرشی هێزو گروپە ناسیونالیستە عەرەبی و ئیسلامیە سیاسیەکانی سونەو ” دەعش “، و بە پشتیوانی تورکیاو بەشێک لە وڵاتانی عەرەبی دەستیپێکرد، بەجیا لەوەی بۆتە مایەی کوشتارو ئاوارەیی و ماڵوێرانی، لەگەڵ خۆیدا بواری سەربەرزکردنەوەی زیاتری داوە بە هێزو تاقمە تایفی و قەومی و مەزهەبیەکان، لە عێرا ق و کوردستاندا. ئەم دۆخە هاوکات زەمینەی بۆ سەرهەڵدان یان هێنانە گۆڕی زۆر پرۆژەی کۆنەپەرستانەو دژی ئینسانی ، فەراهەم کردووە . ئەم پرۆژانە ئەگەر شانسی سەرکەوتنیان هەبێت ، نەک رێگایەک ناکاتەوە بۆ کۆتاییهێنان بە ململانێی تیرۆریستی و جەنگ و بەیەکدادانی میلیشیایی هیزو لایەنە سیاسیە بۆژوازیەکانی سەر گۆرەپانی سیاسی عێراق، بەڵکە کۆمەڵگای عێراق دەخاتە ناو دۆخێکی زۆر دژوار ترو خوێناوی ترو درێژ مەوداتر، لە دۆخی رابردوو …\nپرۆژەی دابەشکردنی عێراقی” جۆ بایدن”، پرۆژەی ناسیونالیزمی کورد ” پارتی” بۆ سەربەخۆیی … ئەو دوو پرۆژە ترسناکەن، کە هەڵگری وەڵام نیین، نە بە دۆخی خوێناوی و جەنگ لە عێراقدا. وە نە بەو گێژاوەی نێوان هەریم و بەغدا.\nئەگەر جەنگخوازی ئەمریکا و غەرب، لە پێناو بەرژەوەندییەکانیاندا، عێراقی بەم رۆژەی ئێستا گەیاندووەو سەدان سەدام حسێنی” سونی و شیعی” و زەرقاوی و ئەبوبەکر بەغدای، دەیان گروپی میلیشیایی خوێن رێژی کردە، مۆتەکەی هەموو رۆژەی سەرسنگی خەڵکی عێراق و دەروازەی دەستێوەردانی بۆ هەموو وڵاتانی ناوچەکە و هێزو گروپی چنگ بەخوێنی قەومی و تایفی و مەزهەبی خستە سەرپشت، ئەوا هیچ گومان لەوەدا نییە، پرۆژەی دابەشکردنی عێراق، پرۆژەیەکی مەترسیدارترە. پرۆژەی دابەشکردنی عێراق، لە بنەرەتدا داننانە بە شکستی ئەمریکا، بۆ بیناکردنەوەی عێراق. داننانە بە شکست بۆ دروستکرنەوەی دەوڵەتی بەجەنگ داوەشاوەی عیراقی دەست سیاسەتی ناکامی خۆیان.\nدابەشکردنی عێراق، بەر لەهەموو شت، بەجیا لەوەی رەوایدانە بەو شکستە، هاوکات هەوڵێکی بەنەخشەیە بۆ شکاندنەوەی ئەو شکستە، بەسەر شانی خەڵکی ستەم دیدەی عێراقدا. رەوایدانە بەو دابەشکارییەی بەجەنگ و خوێن و کوشتار لەسەر بنەمای قەومی و دینی و تایفی، بۆتە واقعیەتێکی تاڵی نکۆڵی لێنەکراو. ئەگەر ئەم دابەشکارییەی کە بەجەنگ و بە هۆی شکستەوە، داسەپاوە، رەسمیەت وەربگرێت، ئەوا عێراق دەکاتە سەکۆی جەنگێکی هەمیشەیی نەبراوەی درێژ مەودا. کە قوربانیەکانی لە قوربانیەکانی ٣ دەهەی رابردوو زۆرتر دەبن و کارەساتەکانیش بیئەژمارتر و ژینگەش بۆ گروپ و باندە ئیسلامی و قەومیەکان، بۆ دەستێوەردانی راستەوخۆی وڵاتانی ناوچەکە، پاراو تر دەبێت. دامەزراندنی سێ دەوڵەت لەسەروی ئیرادەی خەڵکی عێراق و لەسەر بنەمای ناسنامەی قەومی و تایفی و مەزهەبی، لە پاڵ یەکتریدا، نەخشە ریگا دارشتنی جەنگی ناوخۆیی و رەوایدانە بەو جەنگە. دابەشکردنی وڵاتێک لەگەڵ جیابونەوەی هەریمێکی دیاریکراو بە هۆکاری دیاری سیاسی و هەڵاواردن و زوڵمی دیاریکراو، جیاوازە لەگەڵ دابەشکردنێکی وڵاتێک لەسەر بنەمای شکستی سیاسەتێک و لەسەر پایەی ودۆخێکی داسەپاو. تەنانەت دابەشکردنی وڵاتێک لەسەر خواستی دانیشتوانەکەی، لە دۆخێکی دیاریکراوی دوور لەجەنگ و بەپێی رێکەوتنی سیاسی و بریاری ئازادانەی زوربەی دانیشتوانەکەی و گەرانەوە بۆ رای خەڵکی و سازدانی ریفراندۆم بۆ بریاردان لەسەر دابەشکردنێک، دیسان جیاوازە لەپرۆژەی دابەشکاریەک، کە وڵاتانی زلهێزو ناوچەیی، لە پێناو بەرژەوەندیە سیاسی و چاوچنۆکەکانی خۆیدا، دەستی بۆ دەبات. پرۆژەی دابەشکردنی عێراق، نە ویست و نە پرۆژەی خەڵکی عێراقە. بەڵکو بە پێچەوانەوە پرۆژەیەکە، لەسەروی ئیرادەو ویستی ئەوان، و بۆ بەرژوەندی دیاریکراوی چەند گروپ و لایەنێک.\nرابردوی دابەشکارییە ئیمپریالیستیەکان، میژووی وڵاتە بەجەنگ دروستکراوەکان ، و ژێرپێخستنی ئیرادەی ئازادانەی دانیشتوانەکانیان، ئەو راستیەی سەلماندوە، چ کارەساتێک بەدوای خۆیدا پەلکیش دەکات. ئەگەر عیراق لەئاکامی دۆخی جەنگ و ململانێی تایفی و قەومی و مەزهەبی، لە ئاکامی شکستی ئەمریکادا، بەهۆی دەستێوردانی وڵاتانی کۆنەپەرستی ناوچەکە، و ناکامی حزب و هیزە سیاسیە کرێگرتە بۆرژوازیەکانی” دینی و قەومی” لە بیناکردنەوەی دەوڵەتی عێراقدا، دەستی بۆ ببرێت، گومان هەڵنەگرە، جەنگ ناوخۆیی و هەرەشەی جەنگ، دەبێتە خەسڵەتیكی دیاری هەمیشەیی بەسەر سەری کۆمەڵگاوە.\nپرسی سەربەخۆی کوردستان ، پرسێکی کۆنترە و میژوویەکی دریژتر و مەودایەکی ناوچەیی، هەیە . لەو وەختەوەی کیشەی خەڵکی کوردستان و زوڵمی نەتەوایەتی بۆتە گرفتێکی واقعی، وەڵامدانەوە بەو گرفتەش مەوزوعیەتی خۆی داسەپاندووە. ماڵئاوایی کاتی زوڵمی نەتەوایەتی بەهۆی درامانی دەسەڵاتی بەعس لە ٢٠٠٣ دا، راستیەکە، بەڵام ئەمە بەمانای وەڵام وەرگرتنەوەی یەکجاری ئەم گرفتە نییە. هیشتا هەرەشەی دوبارە خوڵقاندنەوەی ستەمی نەتەوایەتی، زەمینەو ژینگەکەی، کۆتایی نەهاتووە . هێزو لایەنە ناسیونالییست و شۆفینیستەکان، ئامادەییان هەیە. هێشتا دەوڵەتیک لە عیراقدا پێک نەهاتۆتەوە . هیزو لایەنێکی سیاسی نادۆزرێتەوە ، مافی هاوڵاتی بوونی یەکسان بۆ دانیشتوانی عێراق، بە فەرمی بناسێت. ئەمە خۆی هەرەشەیەکی واقعی و ژینگەی ئامادەی ، دوبارەی ململانیی قەومی و داسەپاندنەوەیەتی. ئەوە کە هیشتا ئەمە نەبۆتەوە بە واقعیەتیکی بەرجەستە، خۆنەگرتنەوەی ناسیونالیزمی عەرەبی قەومی و ئیسلامییە . یەککدەست نەبونەوە و قوتبی نەبوونەوەی دەسەڵاتیانە . دیارە بەجیا لەوە کە ئیستا وا دێتە بەرچاو کە زوڵمی نەتەوایەتی نەماوە، بەڵام کەس ناتوانێ نکۆڵی ئەوە بکات ، کە تەواوی کۆمەڵگای عێراق بە کوردستانیشەوە، لە دۆخێکی ناسەقامگیرو، سەرگەرداندا دەست و پێ دەکوتێت. دەوڵەتی عێراق پێکنەهاتۆتەوەو حکومەتێکی جێگیری واقعیش بوونی نییە. یاسا و ریسایەکی بەفەرمی ناسراو سەراسەری، بوونی نییە. کوردستانیش بەهەمان شێوە بەشێکە لە کۆمەڵگایەکی سەرگەردان و هەڵواسراو ، ناجیگیر ، بە فەرمی نەناسراو. راستە بەکردەوە لە عێراق جیابۆتەوە، تا هاتووە لە ساڵی ١٩٩١ و تا ئیستا زۆرتر دابراوتر بووە لە ناوەندو لە عێراق، بەڵام هاوکات خۆشی نەبۆتە دەوڵەتیکی سەربەخۆ، نەبۆتە جغرافیایەکی جیگیر و یەکپارچە، رەسمیەتی نیودەوڵەتی نییە. تائیستا حکومەتیكی سەراسەیشی نییە ، هەریمێکی ئاوەڵا و دابەشی سەر چەند هیزیکی میلیشیایی حزببیە . هیشتا چ دەستێوەردانی وڵاتانی ناوچەکە ، ململانێیان ، تەنانەت هیزیکی چەکداری کرێگرتە دەتوانێ ئەم دۆخە لە ئارامی رێژەیی، بەسەریەکدا بروخێنیت و چارەنوسی خەلکەکەی بخاتە مەترسیەوە . هێرشی ئەم دوایانەی گروپی قورعانی و ئیسلامی داعش… درۆی حکومەت و پەرلەمان، هیزی پیشمەرگە و سەقامگیری، بەبادا . نیشانی دا، ئەم دۆخەی کوردستان دۆخێکی فشۆڵەو دەکرێت لە ماوەیەکی کەمدا، تیکبدرێت .\nئەمانە هەموویان بەڵگەی حاشاهەڵنەگرن بۆ ئەوەی کە کوردستان، ناسەقامگیرە. وە ململانێی هەمیشەیی نێوان هەریم و بەغدا، ململانیی حزبی نیوان حزبە خاوەن میلیشیاکان و بەسترانەوەیان بە قوتب و میحوەری ناوچەیی دژ بەیەکەوە، ئاماژەیەکی رۆشنە بۆ گێژاویک کە کوردستان دەرگیریەتی. ئەمانە دەمێکە پێداویستی وەڵامی کارسازو خێرای بۆ دۆخی کوردستان، داسەپاندوە. ئەم وەڵامە بە جیا لەسەربەخۆیی و پیکهێنانی دەوڵەت، لە عیراقی ئیستادا، ناتوانێ وەڵامێکی تر بێت .\nناسیونالیزمی کورد و بەدیاریکراوی پارتی، لەگەڵ توندبونەوەی ململانێیان لەگەڵ ناوەند، هەمیشە بانگەشەی گەرانەوە بۆ دەستور!، بانگەشەی سەربەخۆیی ناراشکاوانەو زۆرجاریش راشکاوانە، بەیان دەکەن. دوای روداوەکانی ئەم دوایە وبەتایبەتیش دوای سەرمەست بوون بە داگیرکردنی موسڵ لەلایەن داعش و هێزەکانی تری سەر بە ناسیونالیزمی عەرەبی تورە لە مالیکی و دەستێوەردانی ئێران، وە دوای راکردنی هێزە فشۆڵەکانی مالیکی لە موسڵ و پاشەکشەی هێزەکانی لەناوچەی ناسراو بە کیشەلەسەرەکان، کۆنترۆڵکرانی لەلایەن هێزی چەکداری حزبەکانی بزوتنەوەی کوردایەتیەوە، دەنگی فرسەتە، سەدای گێرانەوەی ناوچە دابراوەکان، هاتوهاواری سەربەخۆیی، بوونە دەربرینی گەرمی بەرپرسە حزبی و حکومیەکان!. بوونە مانشێتی رۆژنامەو کەناڵەکانی راگەیاندن و بازارگەرمی تورە کۆمەڵایەتیەکان و ماس میدیا. بوونە بەرزبونەوەی حەماسی نوسەرە کورتبین و مۆڵەتپیدراوە وابەستەو بەناو سەربەخۆکان. دیارە هەموو ئەو هاتو هاواری فرسەتەو بانگەشەی سەربەخۆییە، لەلایەن پارتی و بارزانییەوە جوڵێنرا. پاشان لەشکری کورت بینی نوسەران و زۆریك لە میدیاکان و بەشێکی زۆری حزبە سیاسیەکان ، کە خۆیان هیچ پرۆژەیەکیان نییەو چاو لەدەم و دەستی پارتین، کەوتنە دوای هاشو هۆشی میدیایی بۆ سەربەخۆیی. دیارە بانگەشە پارتی و بارزانی بۆ سەربەخۆیی، دورو نزیک پەیوەندی بە پرسی سەربەخۆکردنی کوردستان و پیکهێناننی وڵاتێکی سەربەخۆو دامەزراندنی دەوڵەت لە کوردستانەوە، نەبوو. بەڵکو ئەمە هەرەشەیەک و بەدەستەوەگرتنی کارتی پرسی خەڵکی کوردستان بوو، بۆ ململانیی لەگەڵ هاوپەیمانە سەرسەختەکانیان لە بەغدا، کە بەسانایی مل بەخواستی پۆست و پیدانی بودجەو بەشدارپیکردنی ناسیونالیزمی کورد لە سامانی نەوت و غاز…تاد، نادات. پارتی لەدۆخی شکست و پاشەکشەی مالیکیدا، بە مەبەستی کەڵک وەرگرتن لەو دۆخەی بەدوای داگیرکردنی موسڵ، و کۆنترۆڵکردنی ناوچە جیهێڵراوەکان لەلایەن پێشمەرگەوە ، هاتە پێشەوە ، بانگەوازی سەربەخۆیی و کۆتایی هاتنی مادەی١٤٠! چری ، تا لەو رێگایەوە و لەم دۆخەدا مالیکی و دەسەڵاتی ناوەند ناچار بکات، مل بەخواستەکانی پارتی و ناسیونالیزمی کورد بدات، کە بەسادەیی خۆی لەپچرینی پۆستی زۆرتر، بری بودجەی زیاتر ، سەربەخۆی لە فرۆشتنی نەوت و بەشدار بوون لە سامانی نەوت و غازی عێراقدا، دەبینیەوە. بۆیە پرسی سەربەخۆی و جیابونەوە لە عێراق و پیکهێنانی وڵاتێکی سەربەخۆ لەلایەن ناسیونالیزمی کورد و پارتی لە ئیستادا، تەنها بانگەشەیەک بۆ تەزمینی ویستی ترو خواستی تر بوو. کە پێشتریش و بەتایبەت لەسەرو بەندی نەورۆزو لەکاتی قوڵبونەوەی ململانێکان و بەرزبوونەوەی تای دەمارگیری نەتەوەیەوە ، چەند جاری تر، بازاری سیاسی بۆ کایەی دەسەڵات و داهات، وەرێخراوە. خۆ ئەگەر کاتێک ویستی سەربەخۆیی بەناچاریش ببیتە ویستی ناسیونالیزمی کورد، یان ناسیونالیزمی کورد ئەوە بە قازانج بزانێت… دوبارە پرسی سەربەخۆیی لەلایەن ناسیونالیزمی کورد، بۆ پیکهێنانی وڵات و دەسەڵاتێکی پشت بەستو بە ئیرادەی خەڵکی کوردستان نییە. بۆ دامەزاندنی دەوڵەتیكی عەلمانی، غەیرە قەومی و دینی، نییە. بۆ ئایندەیەکی باشتر و ژیانێکی شیاوی ئینسانی بۆ خەڵکی کوردستان نییە. بەڵکە بۆ دامەزراندنی دەوڵەتیکی قەومیە. دەوڵەتێک کە بەهیچ پێوانەیەک ناتوانێ مافە فەردی و مەدەنیەکان ، ئازادیەکان ، بو خەڵکی کوردستان بە فەرمی بناسیت و هاوڵاتیان لە بەرامبەر بەیاسادا، یەکسان بن . پارتی و ناسیونالیزمی کورد کاتێک دەوڵەتسازی و سەربەخۆیی، بۆیان مانای واقعی پەیا دەکات ، کە ریگا لەهەموو ئیرادە نواندنێکی خەڵکی کوردستان بگرێت، بە مەبەستی هێشتنەوە دەسەلاتی سیاسی لەدەستی خۆیاندا . لە نمونەی هەر ئەو دەوڵەتانەی کە سەربەخۆ بوونیان ، نەبوو بەمایەی دەستراگەیشتی دانیشتوانەکەی بە ئازادی و خۆشگوزەرانی باشتر لە چاو دەسەلاتی پێشوتری داگیرکاریاندا. پارتی و ناسیونالیزمی کورد بەگشتی، دەیانەوێ رەوایەتی دەسەڵاتی سیاسی و حقوقی بەسەر خەڵکی کوردستان و دەوڵەتی سبەینێدا، بسەپێنن .\nریگاچارەی کارسازو کردەنی پێشرەو، بۆ دەرکێشانی کوردستان لەو گێژاوەی گیرۆدەی بووە. رێچکەیەک بۆ دیاریکردنی ئایندەیەکی باشترو ئینسانی بۆ خەڵکی کوردستان، لە دۆخی عێراق و لە نەبوونی دەسەڵاتێکی عەلمانی و پایماڵ کردنی ناسنامەی هاوڵاتی بووندا، تەنها دەتوانێ سەربەخۆی کوردستان لە عێراق و دامەزارندنی دەوڵەتێکی عەلمانی غەیرە ئیتنیکی بێت. ئەمەش بەبێ وەرێخستنی بزوتنەوەیەکی فراوانی جەماوەری و راکیشانی پشتیوانی بەرەی ئینسان دۆست و ئازادی خوازی ناوچە و جیهان، کارێکی قورس و سەرچڵیەکی، ئاشکرایە. جیابونەوەی کوردستان لە دۆخی جەنگ و بەیەکدادانی تیرۆریستیدا، لە ناو کورەی جەنگی تایفی و قەومیدا ، نە لەتوانادایەو نە ریگایەکی تەندروستە. مافی جیابونەوە، لە بنەرەتدا بۆ یەکێتییە. لە پایەترین ئاستدا ، مافی جیابونەوەی خەڵکی کوردستان دەبی ریگایەک بێت بۆ نزیکایەتی و کۆتایی هینان بێت ، بە قڵشت و کیبەرکێی نەتەوایەتی، لە عیراقدا نەک بە پێچەوانەوە. بۆیە دەستبردن و بانگەشەی سەربەخۆیی و جیابونەوە بەر لەهەموو شت ، پێویستی بە ژینگەو زەمینەی گونجاو و رێکەوتنی سیاسییە، نەک هاشو هوشی میدیایی و بانگەشەیەک کە ئاکامی ، دەرئەنجامەکانی جەنگ و بەرزبونەوەی تایی نەتەوەپەرستییە … لە ساڵی ١٩٩١، تا ساڵی ٢٠٠٣، وە تا بەر لە هێرشی ئەم دوایانەی داعش و گروپە تیرۆریستیەکان ، بواری وەریخستنی بزوتنەوەیەکی پێشکەوتنخوازانە بۆ پرسی سەربەخۆی کوردستان، کە کۆمەک بکات بە چارەسەری گرفتیكی میژووی و زەمینەکانی بەیەکدادانی قەومی لە عێراقدا، هەڵبتەکێتی ، لە ئارادا بووە . جیابوونەوەی کوردستان لە عێراق و پیکهێنانی وڵاتێکی سەربەخۆ و دامەزراندنی دەوڵەتێک لە پاڵ وڵات و دەوڵەتەکانی ناوچەکەدا، لەرێگای جەنگ و لە دۆخی جەنگ و لەکەشی بەرێوەچوونی بەیەکدادانەکاندا ، ناکرێت . پێش مەرجی دەستبرن بۆ پیکهێنانی دەوڵەت و سەربەخۆیی لە کوردستان، گێرانەوەی لانی کەمی ئارامی سیاسیە و ریکەوتنی سیاسیە لە نیوان هەریمی کوردستان و عێراقدا. چونکە بە بێ رێکەوتی سیاسی و لانی کەمی ئارامی سیاسی ، جیگایەک بۆ وەرخستن و بەگەرخستنی ئیرادەو توانایەکانی خەڵکی کوردستان ، نامێنێتەوە . بوارێک بۆ رێگەگرتن لە هەرەشە ناوخۆیی و ناوچەیەکان، نامێنێت. دۆخێکی شیاو بۆ سازدانی ریفراندۆم، دروست نابیت . راکێشانی پشتیوانی بزوتنەوە پێشکەوتنخوازو ئینسانیەکان، سەخت و قورس دەبێت . بۆیە ئەم دۆخەی کە بەهێرش و پەلامارەکانی داعش و هاوشیوەکانیان، هاتوتە ئاراوە، کۆسپێکی واقعیە ، لە بەردەم پرسی سەربەخۆیی کوردستاندا . ئێستا نە بواریک هەیە بۆ سازدانی زەمینەکانی ریفراندۆم و نە کەشێکی ئارام هەیە بۆ هەڵسورانی ئازادانەی ئەحزابەکان تا جەمارەر ئاراستەی خەت و بۆچون و سیاسەتەکانی خۆیان بکەن، بە پێچەوانەوە چ ئەحزبی سیاسی و چ جەماوەر لە دۆخی ترس و دڵەراوکێدان ، ئەم راستیەکی حاشاهەڵنەگری ئێستایە. هەر ئەم دۆخەشە هەموو بانگەشەچیانی سەربەخۆیی چەند هەفتە لەوە پێشی، بێدەنگکرد و تای سەربەخۆخوازی بەریدان، لە بارزانییەوە تا ئەوانی تر …\nبۆیە بزوتنەوەی ئینسان دۆست و پێشکەوتنخوازی کوردستان، بۆ دەستبردنی بۆ جیابونەوەی کوردستان و پیکهێنانی وڵاتێکی سەربەخۆ ، ئەرکیەتی لە ریزی سەربەخۆی خۆیدا ، نەخشی کاریگەر و بەرجەستەی لە زمینەکانی سیاسی وسەربازی و جەماوەری و ئیعلامی و دیبلۆماسی و بگێرێت بۆ کۆتاکردنی دەستی هیزە و گروپە تیرۆریستەکانی داعش و هاوشیوەکانیان، و لایەنەکانی پشتیان . نەخشی ریكخراو ویەکگرتوانەی خەڵکی کرێکارو زەحمەتکێشی کوردستان لە پوچەلکردنەوە و شکست پیهینانی داعش و هاوشیوەکانی و لابردنی هەرەشەکانیان ، لابردنی یەکێک لە کۆسپە سەرەکیەکانی ئیستای بەردەم خواست و ویستی سەربەخۆیی خەڵکی کوردستانە . بیگومان ئەگەر داعش و هیزەکانی هاوشێوەیان و پلانی چەپەڵ و دژی ئینسانیان ، بە هێزی پێشرەو ریکخراو سەربەخۆی خەڵکی کوردستان ، تێک بشکێت . هەر ئەو هێزە دەتوانێت ببێتە داینەمۆی سەرەکی کۆتاییهێنان بە پرسی خەڵکی کوردستان و ئایندەکەی و پیکهێنانی وڵاتێکی سەربەخۆی عەلمانی غەیرە ئیتنیکی …


لیژنەی باڵای کۆرۆنا لە هەرێم قەدەغەی هاتووچۆی ڕاگەیاند\nدیمەنێک لە قەدەغەی هاتووچۆ\nلیژنەی باڵای ڕووبەڕوبونەوەی کۆرۆنا لە هەرێمی کوردستان، قه‌ده‌غه‌ی نیمچه‌یی هاتوچۆی لە کاتژمێر 8:00 ی شەو بۆ 6:00ی بەیانی ڕاگەیاند.\nوەزارەتی ناوخۆی هەرێمی کوردستان راگەیەندراوێکی لەبارەی قەدەغەی هاتووچۆ بڵاوکردەوە و دەڵێت، "قەدەغەی هاتووچۆی ئۆتۆمبێل و پیادە لە تەواوی پارێزگاکانی هەولێر، سلێمانی، دهۆک، هەڵەبجە و ئیدارە سەربەخۆکانی گەرمیان و راپەڕین و گشت یەکە کارگێڕییەکانیان لە کاتژمێر 08:00ی شەو تاوەکو 06:00ی بەیانی دەبێت".\nبڕیارە نوێیەکانی وەزارەتی ناوخۆ لە کاتژمێر 08:00ی شەوی 08-04-2021 تاوەکو کاتژمێر 08:00ی شەوی 12-04-2021 جێبەجێ دەکرێن.\nیەكەم: قەدەغەی هاتووچۆی ئۆتۆمبێل و پیادە لە تەواوی پارێزگاكانی هەولێر و سلێمانی و دهوك و هەڵەبجە و ئیدارە سەربەخۆكانی راپەرین و گەرمیان و گشت یەكە كارگێڕییەكانیان لە كاتژمێر 08:00ی شەو تاوەکو 06:00ی بەیانی.\nحەوتەم: ئەم بەیانە لە رێكکەوتی 08-04-2021 لە کاتژمێر 08:00ی شەو، تاوەکو رێكکەوتی 12-04-2021 کاژێر 08:00ی شەو جێبەجێ دەكرێت و لە رۆژنامەی وەقایعی كوردستان بڵاودەكرێتەوە.\nدەقی بڕیارەکانی لیژنەی باڵای رووبەڕووبونەوەی کۆرۆنا لە هەرێمی کوردستان


فۆڕمی تۆمارکردنی بابەت | 15-09-2015\n$باکووری کوردستان$ - لە باکوری کوردستان، لەسەر ڕێگای نێوان #موش#- #ئامەد# لە کاتی تێپەڕبوونی بوونی ئۆتۆمبێلێکی سەربازی سوپای تورک تەقینەوەیەک ڕوویدا، لە ئەنجامی تەقینەوەکەدا ژمارەیەکی زۆر سەربازی تورک بریندار بوون. - کاتژمێر 5 لە نزیک (پردی جوانان) کە 30 کم دووری شاری وان – #جولەمێرەگ#ە، لە کاتی تێپەڕینی ئۆتۆمبیلی زریپۆش دا تەقینەوەیەک روویدا. لە تەقینەوەکەدا دوو پۆلیس کوژراون و دووانی تریش بریندار بوون کە یەکێکیان برینەکەی سەختە. - لە گەڕەکی مەمانی شارۆچکەی تەکمانی سەر بە پارێزگای #ئەرزروم# 3 گەریلای #هەپەگە# لەناو ئۆتۆمبێلێکدا لەلایەن پۆلیسی تورکەوە دەستبەسەر کران. $باشووری کوردستان$ - فەرمانبەرانی دادگای #سلێمانی# بەهۆی دواکەوتنی موچەکانیانەوە دەستیان بەمانگرتن کرد و دەوامەکانیان راگرت. - لەسەر رێگەی #کەلار#- سلێمانی، رووداوێکی هاتووچۆ روویدا، رووداوەکەش بەهۆی کەوتنە خوارەوەی بەکرەی کەیبڵی کارەبوە بووە لە ئۆتۆمبیلێکی بارهەڵگردا، لە ئەنجامدا چوار هاوڵاتی گیانیان لەدەستدا کە سیانیان خوشکی یەکتربوون. $رۆژئاوای کوردستان$ - بەپێی هەواڵێکی کەناڵی فۆکس نیوزی ئەمەریکی، پشتبەست بە کاربەدەستانی وەزارەتی بەرگری ئەمەریکا، تانکە ڕووسیەکان گەیشتونەتە بارەگای هەوایی شاری (لازقیە)ی سوریا، بەپێی هەواڵەکە حەوت تانکی ڕووسی جۆری (T- 90) لەگەڵ چەند تۆپی دوورهاوێژ لە بارەگاکە بینراون. - کاتژمێر 11 ی پێش نیوەڕۆ تەقینەوەیەک لە گەڕەکی سەباحی قەزای مشێخی سەربە شاری #حەسەکە#ی ڕۆژئاوای کوردستان ڕوویدا و شەهید و برینداری لێکەوتەوە.


کێرڤی کاریگەری سۆشیالیزم لای دۆرثی لیڤسەی شاعیری کەنەدیی.. عەبدوڵڵا سلێمان (مەشخەڵ) – Dengekan\nbyMashkhal\tJuly 18, 2021\tGeneral, Literature\nوردبوونەوە و ڕۆچوونە نێو بزووتنەوەی شیعری کەنەدیی و هەڵوەستەکردن لەسەر شاعیرە ڕادیکاڵەکانی ئەو بزووتنەوەیە، ئەو بەرچاوڕوونییە بۆ خوێنەری کوردزمان دەڕەخسێنێت کە بتوانێت، گەوهەری داهێنانە جوانەکانی نێو ئەو بزووتنەوەیە ببینێت و بخوێنێتەوە. ئەدەبی ڕادیکاڵیزم و شۆڕشگێرانەی لە سەرەتای سەدەی بیستەم لە کەنەدا بەتایبەتی لە دەیەی سییەکان و چلەکاندا گەیشتە چڵەپۆپە. ئەو بزووتنەوە ڕادیکاڵە گەلێ نووسەر و ئەدیبی ڕایدکاڵی هێنایە دەرەوە لەوانە ئەبراهام کڵین و جین بورتن و دۆرثی لیڤسەی و ژمارەیەک بڵاوکراوە و گۆڤاری رادیکاڵ و شۆڕشگێرانە و هەروەها چەند یانەی ڕۆشنبیریی هاتنە دامەزراندن و بڵاوکردنەوە. دۆرثی لایڤسەی یەکێک بوو لەو دەنگە شیعرییانەی لەو سەرەتایەدا بە هێزێکەوە هاتە مەیدان و کەوتە چالاکی هەمەجۆری سیاسیی و ئەدەبیی. بۆ ئەوەی دۆرثی لیڤسەی بناسین، باشترە لە سەرەتاوە ئاوڕێک لە بزووتنەوەی شیعری کەنەدیی بدەینەوە.\nبزووتنەوەی شیعری کەنەدیی\nبزووتنەوەی شیعر لە وڵاتی کەنەدا مێژووەکەی دەگەڕێتەوە سەرەتای دۆزینەوە و دەست بەسەرداگرتنی ئەم کیشوەرە لەلایەن هەردوو زلهێزی ئەو کات بەریتانیا و فەرەنسا. شیعرە بەراییەکان لە سەدەی حەڤدە بەگشتی لەلایەن ئەو کەسانەوە نووسراون کە سەردانی یان گەشتی ئەم وڵاتەیان کردووە و شیعریان تیا نووسیوە وەک یەکەمین بەرهەم کە بڵاو کرابێتەوە شیعرێکی ڕۆبەرت هەیمەن بوو لە ساڵی ١٦٢٨. بەڵام یەکەمین شیعریی درێژ لەمێژووی وڵاتی کەنەدا دەگەرێتەوە بۆ ساڵی ١٨٢٥ کە ئۆلیڤەر گۆڵد سمیس نووسیویەتی و بڵاوی کردۆتەوە. سەبارەت بە کتێبی شیعریش یەکەمین کتێبی شیعری لە کەنەدا چاپ و بڵاو کرابێتەوە کتێبی “خاکی خەون”ی چارڵس مەیر بوو کە لە ساڵێ ١٨٦٨دا هاتە بڵاو کردنەوە. هەر لە سەدەی حەڤدەهەم گروپی “شاعیرانی کۆنفیدراسیۆن” هاتە دامەزراندن کە ئەندامانی گروپەکە بریتی بوون لە چارڵس جی دی ڕۆبەرتس و ئارشیبلاند لامپمان و بلیس کارمەن و دونکان کامبڵ سکات و ولیەم ویلفرێد کامبڵ. لە سەرەتای سەدەی بیستەمیشدا بەتایبەتی ساڵی ١٩٠٧ کتێبێکی شیعری شاعیر ڕۆبەرت سێرڤس چاپ و بڵاو کرایەوە. ئەم کتێبە ڕەواجی زۆری بۆ پەیدا بوو و زۆر بەناوبانگ بوو تەنانەت لەسەدەی بیستەم زیاتر لە سێ ملیۆن دانەی لێ فرۆشرا. ئەم سەرکەوتنەی ڕۆبەرت بووە هاندانی چەندین شاعیری تر لەوانە تۆم مەکڵنس. دەیەی بیستەکان و سییەکانی سەدەی بیستەم گروپی مۆنتریاڵ هاتە دامەزراندن کە لە کۆمەڵێ شاعیری گەنج پێکهاتبوون لەوانە ئەی جەی ئێم سمیس، ئەی ئێم کڵەین، ئێف ئاڕ سکات کە بوونە هۆی گەشەپێدان و بەرەو پێشچوونی شیعری مۆدێرن لە شاری مۆنتریاڵ(دووەم گەورەترین شار لە وڵاتی کەنەدا ) . لە شاری تۆرۆنتۆش دۆرسی لیڤسەی ڕۆڵی بەرچاوی گێرا لە پەرەپێدانی بزووتنەوەی شیعر لەو شارە مەزنەی کەنەدا. هەروەها جگە لە پەرەپێدان و دامەزراندنی چاپخانە و دەزگاکانی چاپ و بڵاوکردنەوە، گۆڤارەکانێش توانیان بەڕۆڵی خۆیان تەکان بە بزووتنەوەی شیعری کەنەدیی بدەن لەوانە گۆڤاری “شیعری کەنەدیی” کە لە ساڵێ ١٩٣٥ لەلایەن پراتەوە هاتە بڵاوکردنەوە. لە ناوەڕاستی دەیەی سییەکانی سەدەی ڕابردوو شیعرەکانی ویڵسن ماکدۆناڵد خوێنەری بەبڕشتیان هەبوو. دوای جەنگی جیهانی دووەم جۆێکی تر لە شاعیران سەریان هەڵدا کە بۆ نوخبە دەیان نووسی، ئەمانیش جەیمس ڕینەی، جەی مەکفێرسن،لیۆنارد کۆن بوون. لە هەمان کاتدا هەندێکی تر لە شاعیران وەک ئارڤینگ لەیتن، ڕەیمۆن سۆستەر، هاڕۆڵد ستاندیشلویس دودێک بەرەو ئاڕاستەیەکی تر هەنگاویان نا و زمانی سادەی خەڵکیان لە شیعرەکانیان بەکار دە‌هێنا. لە دەیەی شەستاکان هەستی ناسیونالیستیش بووە هۆی برەو پێدان و هاتە مەیدانی چەندین دەنگی نوێ، لەوانە : مارگریت ئات ود، مایکڵ ئۆنداتج و لیۆنارد کۆن و ئیلێ مەندەل و مارگەرێت ئەڤیسۆن. دوای ئەوەش ڕۆژنامەی “تیش” کە قوتابییەکی شاعیر لە زانکۆی بریتش کۆڵۆمبیا لە شاری ڤانکۆڤەر لەسەر ڕێچکەی شاعیرانی “بلاک ماونتێن” دایمەزراند، گەلێ لە شاعیرانی دەیەی شەستەکان لە شاری ڤانکۆڤەر پێگەیاند لەوانە بی پی نیکۆڵ و جەیمی ڕید و جۆرج بۆوەرینگ و فرێد واه و فرانک دەیڤی و دەفنی مارلات و دەیڤد کوڵ و لیۆنێڵ کیرنس. دانانی خەڵاتی حاکمی گشتی کەنەدا بۆ شیعر لە سەدەی بیستەم ڕۆڵی خۆی بینیوە لە پاڵپشتی و هەروەها سەپۆرتی شاعیران و بزووتنەوەی شیعریی. شاعیرانی نەوەی نوێی لە کەنەدا سنوورەکانی خۆیان تێپەڕاند و داهێنانیان پێشەکەش کردووە لەوانە : برایەن برێت، کێن بابستۆک و پاتریک لەین و بیری دێمبستەر و ..تاد، تێکۆشان مۆری ئاگایی و هەست و نەستیان و خستنە سەر نەخشەی وێنەی شیعریی کەنەدیی.(١)\nبەرچاوترین کتێبی ئەنسۆلۆژی شیعری کەنەدیی بریتییە لە “کتێبی نوێی ئۆکسفۆردی شیعری کەنەدیی” لە نووسینی مارگەریت ئات ودە، ساڵانەش لە کەنەدا چوار خەڵاتی شیعریی هەن کە بریتین لە خەڵاتی حاکمی گشتی کەنەدا و خەڵاتی خەڵاتی گریفن بۆ شیعر و خەڵاتی جێرەڵد لامپێرت و خەڵاتی پات لۆسەر. بزووتنەوەی شیعری کەنەدیی لە قۆناغی ڤیکتۆریاوە یەکسەر گواسترایەوە یان بازیدا بۆ قۆناغی پۆستمۆدێرنیزم بێئەوەی بە قۆناغی مۆدێرنیزمدا تێبپەڕێت، چونکە کاریگەری شیعری ئەمریکیی هۆکار بوو بەتایبەت شاعیرانی وەک کارڵ ساندبێرگ و ڤەیکەڵ لێدسەی. بەڵام سەبارەت بە بەشی فەرەنسی زمانی بزووتنەوەی شیعریی کەنەدیی ئەمیش بە مێژوویەکدا تێپەڕیوە. ساڵی ١٨٣٠ یەکەمین کتێبی شیعری بەزمانی فەرەنسی لە کەنەدا بڵاو کراوەتەوە. لەسەدەی حەڤدەهەم بزووتنەوەی ئەدەبی بە زمانی فەرەنسی لە کەنەدا هاتە مەیدان و لەسەدەی نۆزدەهەم قوتابخانەی مۆنتریاڵ (٢) هاتە دامەزراندن و شاعیرانی کەنەدیی بە زمانی فەرەنسی شان بە شانی بەشی ئینگلیزی زمان ڕۆڵی مێژوویی خۆیان بینیوە لە سازکردن و بەرجەستەکردنەوەی ئەو بزووتنەوەی شیعرییەی کە کەنەدا و کەنەدییەکان شانازی پێوە دەکەن.\nدۆرثی لیڤسەی و مارکسیزم\nدۆرثی لیڤسەی سەرەتای دەیەی سییەکانی سەدەی ڕابردوو ، کاتێک دەچێتە پاریس دوو هۆکار وای لێدەکەن سەرسام بێت بە مارکسیزم. یەک ئەو ئەزمە ئابوورییەی کە یەخەی جیهانی سەرمایەداری گرتبوو. دوو : ئەو دۆست و هاوڕێیانەی کە دۆرثی هەڵسوکەوتی لەگەڵ دەکردن. لێرەوە دۆرثی لەگەڵ کۆمۆنیستەکانی پاریس دەست دەکات بە چالاکی و هەڵسوڕانی سیاسیی. ئەم باوەڕە لەگەڵ دۆرثی شاعیر بەنێو مێژوودا درێژ دەبێتەوە. ئەوەتا نزیک بە نیو سەدە دوای بوونی بە سۆشیالیست، لە چاوپێکەوتنێکدا لێێ دەپرسن کە :\n-ئایا بەنێو بڕگەی نائومێدی دەیەی پەنجاکان وەک کۆمۆنیستێک تێپەڕیوویت؟\n-بۆچی تۆ ئێستاش خۆت بە سۆشیالیست دەزانیت؟\n-بەڵێ، چونکە بڕوام بە نیزامی سەرمایەداری نییە.(٣)\nئەمە وەڵامی دۆرثی لیڤسەی شاعیری کەنەدییە کە تا ئەمڕۆش وەک ئایکۆنێکی سۆشیالیستیی لەنێو بزووتنەوەی ئەدەبی کەنەدیدا تەماشا دەکرێت و دەخوێنرێتەوە. ئەم شاعیرە لە نێو خێزانێک کە هەڵگری باکگراوندێکی ڕۆشنبیر و ئەکادیمی بوو، گەورە بووە. باوکی جەی ئێف بی لیڤسەی بەڕێوەبەری ئاژانسی دەنگوباسی میللی کەنەدا بووە و دایکیشی فلۆرێنس ڕانداڵ لیڤسەی ڕۆژنامەنووس و شاعیر بووە. لە دوانزەی مانگی تشینی یەکەمی ١٩٠٩ لە شاری وینیپیگ لە هەرێمی مانیتۆبای کەنەدا لەدایکبووە. ساڵی ١٩٢٠ دەگوێزنەوە بۆ شاری تۆرۆنتۆ لە هەرێمی ئۆنتاریۆ . ساڵی ١٩٣١ بڕوانامەی بەکالۆریۆس لە زانکۆی تۆرۆنتۆ بەدەست دێنێت و پاشانیش بڕوانامەی دبلۆم لە هەر لەو زانکۆیە لەبواری کاروباری کۆمەڵایەتی دەوردەگرێت. ماوەیەکیش لە زانکۆکانی بریتیش کۆڵۆمبیا و سۆربۆن ددخوێنێت. لەساڵی ١٩٣١ لیڤسەی سەردانی پاریس دەکات و لەوێدا دەبێتە کۆمۆنیست. ساڵی ١٩٣٣ پەیوەست دەبێت بە حیزبی کۆمۆنیستی کەنەداوە و لەژمارەیەک ڕێکخراوی کرێکاریی و جەماوەریی دەست دەکات بە هەڵسوراویی و چالاکیی. لەوانە یەکێتیی بەرگریکارانی کرێکارانی کەنەدا و یەکێتیی کەنەدییەکان دژ بە جەنگ و ڕاسیزم و هاوڕێیانی یەکێتیی سۆڤییەت و یەکێتیی یەکبوونی کرێکاران.(٤) ساڵی ١٩٣٥ دەچێتە شاری ڤانکووڤەر و لەوێ لەگەڵ هاوڕێ سۆشیالیستەکەی دەنکان مەکنەیر هاوسەرگیریی دەکات و دوو منداڵیان دەبێت بەناوەکانی پیتەر و مارسیا. ساڵی ١٩٤٠ پێشنیاری گۆڤاریکی شیعریی دەکات بۆ هەریەک لە ئانا ماریەت، فلۆریس مەکلارین، دۆریس فێڕنە تا لەدەرەوەی بازنەی شاعیرانی مۆنتریاڵ بتوانن برەو بە بزووتنەوەی شیعری ڕادیکاڵی کەنەدیی بدەن. ئاڵن کڕاوڵی دەبێتە سەرنووسەری گۆڤارەکە و ژمارەی یەکەمی لە مانگی کانوونی یەکەمی ساڵی ١٩٤١ دەردەچێت کە تایبەت دەبێت بە شیعری هاوچەرخ. دوای کۆچی دوایی هاوژینەکەی لە ساڵی ١٩٥٩، لیڤسەی لە ڕێکخراوی یۆنسکۆ لە پاریس و ئینجا باکووری ڕۆدیسا کە دەکاتە زامبیای ئێستا دەست بە کار دەبێت. لەنێوان ساڵانی ١٩٥١ تا ١٩٨٤ لە ژمارەیەک زانکۆکانی کەنەدا وانە دەڵێتەوە.(٥) ساڵی ١٩٨٣ بروانامەی دکتۆرا لە زانکۆی ئاثاباسکا بەدەست دێنێت و دۆرثی دوای مێژوویەک لە بەخشش و داهێنان لە هەرێمی بریتیش کۆڵۆمبیا خەڵاتی کتێبی ئەو هەرێمەی بەناوەوە دەکرێت و لە دوای ساڵی ١٩٨٩وە ناوی ئەو خەڵاتە دەبێت بە خەڵاتی شیعریی دۆرثی لیڤسەی.(٦)\nناوەڕۆکی شیعرەکانی دۆرثی لیڤسەی\nناوەڕۆکی شیعرە بەراییەکانی ئەم شاعیرە کەنەدییە،سیاسین و تەنانەت چینایەتیشن. دۆرثی لەدەیەی سییەکان و چلەکان چەپ و مارکسیی بووە و ئەمەش ڕەنگدانەوەی بەسەر بەرهەمە ئەدەبییەکانیدا هەبووە. ناوەڕۆکی شیعرە بەراییەکانی ئەم شاعیرە لەدەوری چەند بابەتێک گرنگ و هەستیاری ئەو ڕۆژگارەن وەکو مۆرکی فیمینست بوون و مەسەلەی ژن و مافەکانیان، مەسەلەی جەنگ و خەبات دژ بە ڕاسیزم و مەسەلەی خەباتی چینایەتی کرێکاران.دۆرثی یەکەمین شاعیری کەنەدیی بووە کە دەربارەی دەنگی شۆڕشگێڕانەی واقیعییەتی کۆمەڵایەتی و کرێکارانی پیشەسازی دوواوە.(٧). دۆرثی لەشیعرێکدا دەڵێت :\nمن ئه‌و ئافره‌ته‌م\nنه‌ک وه‌ک ئه‌وه‌ی تۆ ده‌یبینی\nمن هه‌ر ئێسک و ده‌فری له قوڕ دروستکراو نیم\nکه ڕق و خۆشه‌ویستی ده‌ناسێ\nڕق له‌و زنجیره‌ی که دایک و باوکان دروستی ده‌که‌ن\nله‌گه‌ڵ ئه‌و خۆشه‌ویستییه‌ی\nکه له‌وانه‌یه پیاو ئازاد بکات.\nکه تا هه‌نووکه‌ش به‌خێرایی له‌وه‌فادا ڕایگرتووە.\nنه‌ک وه‌ک ئه‌وه‌ی تۆ ده‌یبینی.\nبه‌سه‌ر عەشقدا هەنگاو بنێ و\nژورێکیشم بۆ ساز بکەی.(٨)\nبەرگریکردن لە بەها و ئینسانییەتی ژن، پایەیەکی سەرەکی شیعرەکانی دۆرثین، ئەمەش خاڵی گەش و جوانی شیعرەکانییەتی. ئەم بەرگرییە لە مەوقیعییەتی ژنبونەوە نییە ئەوەندەی لە مەوقیععەتی سۆشیالیستبوونەوە سەرچاوەی گرتووە. دیارە شاعیر هەر لەسەر کێشە و مەسەلە جێندەرییەکان ناوەستێ و ئەو وەک شاعیرێکی مارکسیست لەڕێی شیعرەکانییەوە ڕۆدەچێتە نێو ژیانی کرێکاران و مەسەلەی هەلومەرجی کارکردن وەک سەعات کاری زۆر و هەقدەستی کەم وێنا دەکات\nئەوە بوو بە چەندین ساڵ لەنێوان\nزۆر خێرا بوونی هەریەکەمان و\nئێستا دەتبینم سەر ماش و برنج\nبێ ژیان و بێ پاڵتۆ\nبەڵام لێوڕێژی لە خەبات\nلەهەرکات زیاتر نزیکین لەیەک\nنزیکتر لەوەی گیانمان پڕ لە خۆشەویستی بێت.(٩)\nدۆرثی لە شیعری کەتەلۆنیا کە ڕەنگدانەوەی تێڕوانینی چەپبوونی شاعیرە. ئەم شیعرە وەک ڕایەن ڤان دێن بێرگ دەڵێت ” شیعری کەتەلۆنیا زیاتر شیعرێکی دۆکیومێنتارییە کە لەنێو بزووتنەوەی شیعری مۆدێرنی کەنەدیی جێی خۆی کردۆتەوە”(١٠)دیارە ئەم شیعرە و هەندێ شیعری تر دۆرثییان کرد بە پێشەنگ لە هەڵوێست نواندن و دەربڕینی بیروباوەڕی شۆڕشگێرانە. دۆرثی لیڤسەی وەک دیسمۆن پەیسی دەڵێت” یەکێکە لە گرنگترین شاعیرانی نەوەی خۆی لەکەنەدا، ئەو نەوەیەی کەلەنێوان هەردوو جەنگی جیهانیدا هاتە خەمڵان”.(١١)ئەم خەمڵاندنە لەڕووی شیعرییەوە ڕوو لە هەوراز تەکانیدا و نەوەستا، بەڵام لەڕووی جیهانبینی سیاسیی شاعیرەوە(ئایدیۆلۆژیا)ەوە دۆرثی نەیتوانی تا کۆتایی تەمەنی لەهەناوی دەقە شیعرییەکانیدا دەست بە مارکسیزمەوە بگرێت. بۆیە لیڤسەی لەگەڵ پاشەکشەی وردە وردەی بزووتنەوەی کۆمۆنیستی و مارکسیزم لە کەنەدا، ئەوەیش وردە وردە پاشەکشە دەکات و خۆی لەگەڵ هەر ئەو سیستەمە دەگونجێنێت کە سیستەمی سەرمایەدارییە.واتا لیڤسەی لە شاعیرێکی مارکسییەوە بەرەو شاعیرێکی مۆدێرنیستی سەر بە مۆدێرنخوازانی ئەدەبی کەنەدی، کە بە قوتابخانەی مەیپڵ لیڤ ناسراوە، هەنگاوی ناوە. لیڤسەی هەر لەسەرەتاوە لەسەر دووڕیاندا خۆی بینیوەتەوە. یان خۆی لەسەر دوو ئاراستەدا بینیوەتەوە ؛ ئاراستەی ستاندارتی نێونەتەوەیی و خۆجێیی یان لۆکاڵیی.\nکە جێم دێڵی\nنەخەندەی هەتاو دەبینم\nنە ڕژانی تریفە لە شەوی هاوین.(١٢)\nیان بۆ لۆرکای شاعیر دەنووسێت\nکاتێ تۆ ژیای\nڕۆژ لەچاوەکانتەوە دەبریسکایەوە\nئێستا گزنگی خۆر سەرگەردانە و\nمەشخەڵی وەڵام نادۆزێتەوە.(١٣)\nلیڤسەی تێکۆشاوە لەسەر هەردوو ئاراستەکە ئیش بکات. بۆیە بێهۆ نییە دۆرثی کە دەڵێت ” من بەدوای بێبایەخییەوە وێڵبووم، نەک بەشوێن شاعیرانی پرۆلیتاریا- ئێمە زۆر لەوەوە دوورین- بەڵام بۆ هەندێک گوزارشتکردنی ڕەسەنایەتی ئەزموون پەیوەست بووە بەشێوازی ژیان و خەباتی خەڵک لەکەنەدا.”(١٤)\nبەمجۆرە بیروباوەڕی مارکسیزم و سۆشیالیزم لای ئەم شاعیرە کەنەدییە وەک کێڕڤی پەلکەزێڕینە لەسەرەتاوە لە سفرەوە دەست پێدەکات و دوایی دەگاتە ئاستێکی گونجاو و ئینجا وردە وردە دێتە خوارەوە و کەمڕەنگ دەبێتەوە. لەگەڵ کاڵبوونەوەی زیاتری بیروباوەڕی سۆشیالیزم لەسەر چالاکییە مەیدانیی و زیهنییەکانیدا ، دۆڕثی پێبەپێ لەئەدەبی کەنەدی باو و زاڵ دەچێتە پێشەوە و لەلایەن دەسەڵاتەوە خەڵات دەکرێت و تەنانەت خەڵاتێکی ساڵانەشی بەناوەوە دەکرێت. دواجار ئەم شاعیرە لەسەرەتا شۆڕشگێڕەی کەنەدا لە ٢٩ی کانوونی یەکەمی ١٩٩٦ لەتەمەنی ٨٧ ساڵیدا ژیانئاوایی هەمیشەیی لە شیعر و ئەدەب و خوێنەرانی ئینگلیزی زمان دەکات.\nسەرەنجام لەو ڕاستییەوەی کە ئەدەب و هونەر دەرئەنجامی گەشەی ئابووری کۆمەڵگەن و پێبەپێێ گەشە و بەرەوپێشجوونی بزووتنەوە کۆمەڵایەتییەکان و ململانێی چینەکان، ئەو بزووتنەوەیەش گەشە دەکات و دەچێتە پێش یان پاشەکشە دەکات. ئەدەبی پرۆلیتاریای کەنەدیش وەک بزووتنەوەیەکی ئەدەبیی رادیکاڵی کۆمەڵگەی کەنەدیی، گەلێ شاعیر و نووسەری کەنەدای لەسەرەتای سەدەی بیستەوە پەلکێشی نێو ئەو بزووتنەوە چینایەتییە کردووە و بەرهەمەکانیان ڕەنگدانەوەی ئەو دۆخە ئابووری و کۆمەڵایەتی و سیاسییەیەی کەنەدا بووە. لیڤسەی دەکەوێتە سەردەمێکەوە کە هەلومەرجەکە بۆی لەبار بووە و توانیویەتی بەهەوڵەکانی خۆی جێپێی خۆی لەنێو بزووتنەوەی شیعری کەنەدیی قایم بکات.ئەم شاعیرە سەرەتا وەک مارکسیستێک دێتە مەیدان و بە دەقە شیعرییەکانی گوزارشت لەو باوەڕەی دەکات، تا دەبێت بە یەکێک لە ئایکۆنە ڕادیکاڵەکانی نێو بزووتنەوەی شیعری کەنەدیی. دۆرثی لەڕێی دەقە شیعرییەکان و چاوپێکەوتنەکانییەوە لەسەر هەرسێ تەوەرە بنچینەییەکانی مەیدانی خەباتی ئەو سەردەمە( بەرگری لە ژان و مافەکانیان، خەبات دژ بە ڕاسیزم و جەنگ، بەرگری لە کرێکاران و خەباتی کرێکاریی) پێداگری دەکات و جێ دەستیشی دیارە. پاشان وردە وردە کێڕڤی کاریگەری مارکسیستبوونەکەی ڕوو لە خوار دەچێت و ئەو باوەڕە شۆڕشگێرانەیەی لا کاڵ دەبێتەوە تا کار دەگات بەوەی لە بەرزترین ئاستی دەسەڵاتی حکومەتی کەنەدا خەڵات بکرێت و پاشانیش خەڵاتێکی بەناوەوە بکرێت.\n(١)دۆرثی لیڤسەی شاعیری پێشکەوتووخوازی کەنەدیی کتێبی خانمەکەی نێو ئەم شیعرە، شارایەک لە شیعری بیانیی، ئامادەکردن و وەرگێرانی لە ئینگلیزییەوە عەبدوڵا سڵێمان(مەشخەڵ) دەستنووس ئامادە بۆ چاپ.\nهەروەها بڕوانە : https://en.wikipedia.org/wiki/Dorothy_Livesay\n(٢)گروپی مۆنتڕیاڵ یان گروپی مەکگیڵ یان بزووتنەوەی مەکگیڵ حەلقەیەک بوون لە نووسەرانی نوێخوازی کەنەدیی کەلەناوەڕاستی دەیەی بیستەکانی سەدەی بیستەم لە شاری مۆنتڕیاڵی کەنەدا لەناو زانکۆی مەکگیڵ هاتە دامەزراندن. حەلقەکە بریتیبوون لە لیۆن ئەدەڵ و جۆن گلاسکۆو ئەی ئێم کلێن و لیۆ کێنەدیی و ف ڕ سکات. کاریگەری شاعیرانی وەک ئەزرا پاوەند و ئێلیۆت و ئاودینیان بەسەرەوە بوو.\n(٣)بڕوانە گۆڤاری (شیعری کەنەدیی – کەنەدییەن پۆوتری) ژمارە ٣ ی ساڵی ١٩٧٨ لاپەڕەکانی ٨٧-٩٧، چاوپێکەوتن لەگەڵ دۆرثی لیڤسەی سازدانی : داگ بیردسلی و ڕۆسمەری سولیڤان. بۆ خوێندنەوەی تەواوی دیدارەکە سەردانی ئەم لینکە بکەن.\n(٥)بڕوانە وتاری دۆرسی لایڤسەی نووسینی عەبدوڵا سڵێمان (مەشخەڵ) ڕۆژنامەی هەواڵ ژمارە ٤٠٢ ی ١٣ی تشرینی دووەمی ٢٠١٠ لاپەڕە ٨. جێی ئاماژەیە ئەوکات بەهەڵە ناوی لیڤسەی بە لایڤسەی نووسراوە.\n(٦)خەڵاتی شیعری دۆرثی لیڤسەی خەڵاتێکی ساڵانەیە لە هەرێمی بریتیش کۆڵۆمبیا دەدرێت بە باشترین کتێبی شیعریی.ئەم خەڵاتە لەڕاستیدا لەژێر چەتری خەڵاتی کتێبی هەرێمەکانی بریتیش کۆڵۆمبیا و یۆکۆن پۆلینبەند دەکرێت. مەرجی پێدانی یان بەخشینی ئەو خەڵاتە بە شاعیران ئەوەیە کە دانیشتووی ئەو ئەو دوو هەرێمە بن یان لانی کەم لەپێج ساڵدا سێ ساڵ لەو هەرێمانە بووبیتن. ئەم خەڵاتە لە ساڵی ١٩٨٩ وە بەناوی دۆرثی لیڤسەیەوە ناونراوە.\n(٧)The Social and Lyric voices of Dorothy Livesay\nCharles Robert Boylan\nMaster Of Art UBC 1964 page 1.\n(٨)دۆرثی لیڤسەی شاعیری پێشکەوتووخوازی کەنەدیی کتێبی خانمەکەی نێو ئەم شیعرە، شارایەک لە شیعری بیانیی، ئامادەکردن و وەرگێرانی لە ئینگلیزییەوە عەبدوڵا سڵێمان(مەشخەڵ) دەستنووس ئامادە بۆ چاپ.\n(٩)Right hand Left hand A true life of the Thirties\nErin, Ont. Press Porcepic, 1977\nDorothy Livesay’s Catalonia\nCanada and the Spanish Civil War website.\n(١١)دێسمۆند پەیسی پێشەکی کتێبی هەڵبژاردەیەک لە شیعرەکانی دۆرثی لیڤسەی(١٩٢٦-١٩٥٧)\nMy changing times.word press.com\n(١٢)و(١٣) دوو کۆپڵە شیعری دۆرثی لیڤسەی شاعیر لەئینتەرنێتەوە وەرگێراون و وەرگێڕدراون.\n(١٤)Colonization Or Exclusion Dorothy Livesays wayward Modernism from the 1940S. Esther Sanchez –Pardo\nAtlantis Journal Vol. 22 No.2 December 2000 page 167-186\nتێبینی : ئەم بابەتە لە ڕۆژنامەی رەوت ژمارە ١٣ی ساڵی ٢٠٢١ بڵاو بۆتەوە.\nPrevious چه‌ند ده‌قێك له شاعیری عێراقی (عه‌دنان موحسن) ـه‌وه.. و: نه‌ژاد عزیز سورمێ\nNext گواستنەوەی بۆماوەییانەی دەسەڵات و دەزگای هەواڵگریی.. ئەحمەد ڕەسوڵ


(کوردوھەڵەبجە—شیعەوکەربەلا) ھەڵەبجە ناسنامەی بێ ناسنامە….. - باسک نێت\nدەستپێك/ نوسەران/(کوردوھەڵەبجە—شیعەوکەربەلا) ھەڵەبجە ناسنامەی بێ ناسنامە…..\nھەڵەبجە ناسنامەی بێ ناسنامە…..\nسەرەتا حەزدەکەم ئەوەبڵێم کەدەڵێن ھەڵەبجە,ئەوە مەبەستەمان تەنھا شاری ھەڵەبجە نیە وەک سنورێکی جوگرافیای تەسک, کەبریتییەلەگەڕەکەکانی (پیر محمد.پاشا.کانی عاشقان ..کانی قوڵگە..سەرا..شێخ سمایل..مامۆستایان و ھتد….) بەڵکو ھەڵەبجە ھەر لەدێرزەمانەوە چەق و ناوەندی ئیداری و ڕۆشنبیری پانتاییەکی گـەورە و فراوانی ناوچەی ھەورامان و شـارەزوور بووە . تادەگاتەسەر شـاتەکەی مەولەوی.\nئەم دەڤەرە بۆخۆی مێژوویەکی گەشی لەنێو بزوتنەوەی ڕزگاریخوازانەی گەلی کوردو بزوتنەوەی مەعریفی نێوان کلتور و کۆمەڵگای کوردیداھەیە. بۆنمونە لەڕوی سیاسییەوە ھەڵگیرسانی ھەردوو شۆڕشی ئەیلول و شۆڕشی نوێی گەلەکەمان لەم ناوچەیەدابوو و تەنانەت یەکەم شەھیدی شۆڕشی نوێش خەڵکی ئەم شارەیە. وەلەڕوی مەعریفیشەوە ئەوەھەرئەم دەڤەرەیە کەسانی گەورەی وەک (مەولاناخالید و ..نالی و..مەولەوی و..شێخانی ھەورامان و.. عادیلەخانم و..ئەحمەدموختار و ..گۆران) بەرھەم دەێنن . کەتائەمڕۆ جێ پەنجە و جێ ھزری ئەومرۆڤانە لەبوارەکانی ئەدەبیات و خواناسی و تەسەرف و جوان کاری و داھێناندا دیارو بەرچاوە. وەئەم دەڤەرە لەمێژوودا توشی چەندەھا کارەسات و ماڵ وێرانی بووە و خەڵکەکە بەھۆی ھەڵوێستی شۆڕشگێڕنەو کوردپەروەرانەیانەوە ئاوارەو سەرگەردان بوون .کەدواکارەسات تراژیدیای کیمیاباران کردنی(١٦/٣/١٩٨٨) بوو. جاھەق وایە ئەمڕۆ حکومەتی عێراقی و دەەسەڵاتی سیاسی کوردی ئاوڕی جدی لەم شارەبدەنەوەو دەستیان لەئاوەدان کردنەوەو ڕزاندنەوەی ئەم شارەدا پڕبەرەکەت بێت. چونکەزیادەڕوی نیەگەربڵێین .. ئەوەھەڵەبجەبوو کوردی بەھەموو دنیاناساند و کارەساتی کیمیاباران بوو. بووەھۆی وەرچەرخانێکی مێژووی لەبزوتنەوەی ڕزگاریخوازی گەلی کورد دا ,بۆیە ڕاستکردنەوەی کەلاوەکان و …لاکردنەوە لەقوربانیان و..قەرەبوو کردنەوەی خەڵکەکەی و ..زیندو کردنەوەی مەعالیمی کۆمەڵایەتی و کلتوری ئەم شارە ,ئەرکی نەتەوەی و نیشتیمانی سەرۆکی ھەرێم و حکومەتی ھەرێم ودەسەڵاتی سیاسی دەوڵەتی عێراقەو واجب وکارێکی پێویست و حاشاھەڵنەگرە .نەک خێرو سەدەقەپێکردن .بەڵام ئەوەی جێی سەرنج و پرسیارو تێڕمانە ئەوەیە,کەئاخۆ لەپاش ڕاپەڕینەوە تائەمڕۆ کێ بەرپرسیارە لەکەموکورتی ئەم شارەو , یان و بۆئەوەی بەری ڕۆژ بەبێ ژنگ نەگیرێ و دوژمنانی دیموکراسی بەناوی دیموکراسییەوە خۆڵ نەکەنە چاوی خەڵکی , ئەوا ئەم داتاو ژمارانە لەمێژووی دەسەڵاتدارێتی و حکومرانی لایەنەوکان لەم دەڤەرەدا دەخەینەڕوو .بۆئەوەی خەڵکی ھەڵەبجەو سەرجەم کەسوکاری قوربانبانی ھەموو دەڤەرەکە ڕاستییەکانیان بۆدەرکەوێت و بەئینسافەوە حکوم بدەن. جائەو کاتە خۆیان سەرپشکبن لەگوڵباران کردن و بەردباران کردنی ئەولایانەدا کەبەجۆرێ لەجۆرەکان بۆماوەیەکی زۆر دەسەڵاتدار و دەست ڕۆیشتوو بوون و کەچی ڕۆژێک لەڕۆژان چرای ماڵێکیان پڕ نەکردەوە لەنەوت و بگرەگەر ڕۆژێ کەسێک ویستبێتی سەردانی ئەوشارەبکات و ھەوڵ بدات دەستی ئاوەدانی بۆدرێژبکات,\nدوای شکستی سەدام لە کوەیت لە ١٩٩١ دا، سەرکوتکردنی ڕاپەڕینە جەماوەریەکەی باشور لە دژی ڕژێم بە تەواوی ڕقی گەورەی سەدامی بەرامبەر شیعە ئاشکراکرد. ئەو تانکانەی کە ڕاپەڕینەکەیان لەناوبرد ئەو دروشمەیان ھەڵگرتبوو “لەمڕۆوە شیعە نیە.”مەزارگە شیعیەکان ڕوخێنران و دروستی بیڕوڕای شیعە خرایە ژێر پرسیارەوە. شارە دێرینەکەی کەربەلا تەختکرا-خانوەکان، دوکانەکان، مەزارگە و ناوەندە ئاینیەکان\nسێ مانگ پاش ڕاپەڕین، ئەو کاتەی ھێمنی گەڕێنرابوەوە، مزگەوتێکی مێژوویی شیعە لە شاری باکوریی سامەڕڕا تەختکرا. سەدام ھەوڵیدەدا ھەموو ئاسەوارێکی شوناسی شیعە لە ھەموو شوێنێکی ووڵاتدا بسڕێتەوە.\nلە ١٩٩١ دا، سەرۆک جۆرج بۆشی باوک ھانی عێراقیەکانی دا بۆ ڕاپەڕین لە دژی زۆردارەکە- و واشیان کرد، ھەردوو کوردی باکور و شیعەی باشور. بەڵام دوای ئەوەی داوای لە عێراقیەکان کرد کە سەدام لابەرن، ئەمریکا ڕێی بە سەدام دا کە ھەلیکۆپتەر بەکاربێنێت بۆ لەناوبردنیان لەو ناوچە دژە فڕینەی کە دانرابوو بۆ پارێزگاریکردنیان. ڕێی پێدا کە عەرەبی ھۆڕەکان بکوژێت بە تانکەکانی دوای ئەوەی پێی ووت کە ناتوانێت بە فڕۆکەکانی بیانکوژێت. ئەمریکا، بە بێ کاردانەوە، چاودێری ووشککردنی ھۆڕەکان و وێرانکردنی ژینگە نایابەکەیانی دەکرد.\n، بەڵام نابێت ھیچ لەو تووڕەییان ئاڕاستەی کوردو سووننە بکەن: لە عێراقی دوای سەدام،کوردو سووننە و شیعە دەبێت پێکەوە بژین و کاربکەن.\nعێراق دەکەوێتە ناوجەرگەی جیھانی عەرەبەوە. ئارامی لە عێراقدا کلیلی ئارامی ناوچەکەیە. بۆ ئەو مەبەستە عێراق پێویستی بە پلانی مارشاڵ ھەیە بۆ ئاوەدانکردنەوەی ووڵات و دابینکردنی ئابووریەکی جێگیر. ھەروەھا پێویستیشی بەوەیە کە خۆی کۆنتڕۆڵی ژیانی سیاسی خۆی بکات. عێراق کەسانێکی بەھرەداری زۆر و چینێکی ناوەندی بەھێزی ھەیە کە دەتوانێت عێراق بەڕێوەبەرێت. ئەمریکا ناتوانێت بە ڕێگای سەربازی بۆ ماوەیەکی زۆر کۆنتڕۆڵی عێراق بکات.لەکۆتایداماوەتەوەبڵێینئە(٣١)ساڵی تەواوەھەلەبجە کیمیابارانکراوەدوای (٢٩)ساڵلەحوکمداری حکومەتی کوردی وپاش(١٧)سالەروخانی روخانی رژێمی بەعس ھێشتا زۆرێک لەکەلاوەکانی ھەڵەبجە راست نەکراونەتەوەبریندارەکانی بەچارەسەرنەکراوی وبەدەم ئازارەکانیانەوەدەناڵێننتاوانبارانی ئەکارەساتە وبەرپرسانیسەرکوت کردنی راپەرینەکانی باشوروکوردستان ئائێستابەسزای یاسای خۆیان نەگەشتوون ؛جێیخۆیەتی ئاورێکی جدی لەدۆسیەی ئەشارەبدرێتەوە


ANF | قەسەدە: لە ماوەی ٢٤ کاتژمێردا ١٥ چەتە کوژراون\nبە پێی راگەیێنراوێکی هێزەکانی سوریای دیمۆکراتیک-قەسەدە لە ماوە ٢٤ کاتژمێری رابردوودا لە ئەنجامی هێرشی داگیرکەران بۆ سەر ناوچەکە و وڵامی شەڕڤاناندا ١٥ چەتەی ئەردۆغان کوژراون.\nپێنجشه‌ممه, 21 Nov 2019, 15:11\nناوەندی راگەیاندنی قەسەدە لە راگەیێنراوێکدا ئەنجامی شەر و بەرخۆدانی شەڕڤانان لە ماوەی ٢٤ کاتژمێردا کە لە ٣٤-مین رۆژیدایە ئاشکرا کرد.\nبە پێی راگەیێنراوەکە جموجۆلی سەربازی وهێرشەکانی سوپای تورکی داگیرکەر و چەتەکانی بۆ سەر ناوچەکە بەردەوامن و لە ناوچەی ئەبو راسان بە تانک و تۆپ و فرۆکەی بێ فڕۆکەوان هێرشی گوندەکانی تل محمد و ئوم ئیشبە و باب ئەلخێریان کردووە.\nلە ناوچەی عین عیساش داگیرکەران بە تانک و تۆپ و فڕۆکەی بێ فڕۆکەوان گوندەکانی مشێرفا و سلیپ و هەروها کۆگاکانی گەنم لە قزعەلی و شەڕگرێک و رێگای (M4) یان تۆپباران کردووەو لە ئەنجامی وڵامێکی توندی شەڕڤاناندا ٧ سەربازی تورک و چەتەکانیان کوژراون و ژماریەکیشیان بریندار بوون.\nبە پێی راگەیێنراوەکەی قەسەدە، لە گوندی قەرەنفیلیش فڕۆکەیەکی بێ فڕۆکەوانی سوپای تورکی داگیرکەر ئۆتۆمبیلێکی مەدەنییان کردووەتە ئامانج و لە ئەنجامدا ٢ هاوڵاتی مەدەنی کوژراون و ٣ کەسیش بریندار بوون.\nقەسەدە هەروها رایگەیاند کە لە ئەنجامی بەرخۆدانی شکۆ و هێرشی داگیرکەراندا، بە گشتی ٢ شەڕڤان و ٢ هاوڵاتی مەدەنی شەهید بوون و ٣ هاوڵاتی تری مەدەنیش بریندار بوون.


! I wish God were alive to see this\nئه‌مڕۆ وه‌ک هه‌میشه هه‌واڵه‌كانی مێترۆم سه‌ر له به‌یانی ده‌خوێنده‌وه، له لاپه‌ڕه‌ی یه‌كه‌مدا، كورته هه‌واڵی ده‌ست درێژی پیاوێكی په‌نجاوشه‌ش ساڵه به برازاكه‌ی خۆی نووسرابوو. ئه‌م پیاوه زیاتر له دوسه‌دو په‌نجا جار له ماوه‌ی دوو ساڵدا ده‌ستدرێژی له‌م برازایه‌ی خۆی كردووه. هه‌روه‌ها كچێكی هه‌شت ساڵانه‌ش كه‌وتۆته به‌ر ده‌ست درێژی ئه‌م "كه‌ڵه" پیاوه!\nكاتی خوێندنه‌وه‌ی هه‌واڵه‌كه به تایبه‌ت له‌وێ كه نووسرابوو ئه‌و كیژه به هۆی "فه‌رهه‌نگ و ئه‌و بایه‌خه فه‌رهه‌نگیانه‌ی به پێی گه‌وره بوو" نه‌یتوانیوه - خۆمان ده‌زانین ئه‌وه یانی نه‌یوێراوه! - له لای كه‌س به تایبه‌ت دایكوباوكی خۆی باسی ڕووداوه‌كه بكات، ته‌زێک به گیانما هات - ئێستا كه ئه‌و بیره‌ی خۆم وه‌بیر دێته‌وه شه‌رم ده‌كه‌م - به‌لام هه‌ر ئه‌و ده‌م به خۆم گوت " بریا ئه‌وه ئیتر كاری كورد نه‌بایه!"، بریاكه‌م، وه‌ک زۆربه‌ی كات، نه‌گه‌یشته هیچكوێ. ئه‌و كوڕه كورده‌ی هاوكلاسم دڵنیای كردم كوردن!\nدڵم زۆر سه‌یر گیرا. خۆ هه‌ر كه‌سی تریش ئه‌و به‌ڵایه‌ی به سه‌ر هاتبا من پێی دڵته‌نگ ده‌بووم. به‌ڵام لێره‌دا دوو شت بوون زۆر سه‌یر دڵگرانی كردم. یه‌كه‌میان كه به‌راستی وه‌گریانی خستم- ته‌نیایی ئه‌و كیژه بووه كه به هۆی ئه‌و ڕوانینه پوچ و گه‌نده‌ڵه نه‌یتوانیوه داوای یارمه‌تی له كه‌س، ته‌نانه‌ت له دایک و باوكی، بكات. هه‌ر ئه‌و ترسه بۆگه‌نیوه‌ی پێشترش باسیم كردووه كه چۆن سێبه‌ری ڕه‌شی ده‌خرێته سه‌ر ژیانمان. شتێكی تر ئه‌وه بوو كه هه‌ر ئه‌و كورده‌ی له سه‌ر" نامووس" كچ و خوشكی خۆی ده‌كوژێ، به‌زه‌یی به "نامووسی" خۆشی ناكات. له كووشتنی پێلا، مامه‌كانی بوون كه ده‌وری پاسه‌وانی "نامووسی" بنه‌ماڵه‌یان ده‌گێڕا. لێره مامه‌که خۆی "نامووسی" بنه‌ماڵه‌ی پێشێل كردووه و به‌و هه‌ڕه‌شه‌یه كه ئه‌گه ده‌نگ بكه‌ی ئابڕووت ده‌چێ و كه‌س باوه‌ڕ به تۆ ناكات، كچه‌كه‌ی بێده‌نگ كردووه.\nكچه‌كه ئێستا رێگه‌ی كه‌وتۆته "ماڵی ئه‌من" و ته‌نیا له‌وێ بووه كه وێراوێتی قسه‌ی دڵی بكات. یانی دیسان سایه‌ی بێگانه‌كه كه‌م نه‌بێ!\nبه ڕای من هیچ فه‌رق ناكات مرۆڤێک جارێک ده‌ستدرێژی لێ بكرێت یان ده جار، یان دووسه‌د جار. برین و ژان و شكانه‌وه‌ی هه‌ر ئه‌و یه‌کجاره‌ش ڕه‌نگه هه‌تا هه‌تایه یان لانی كه‌م تا ساڵانی زۆر سارێژ نه‌بێته‌وه. ئه‌وه‌ی له هه‌واڵی ئه‌مڕۆدا دڵی منی ته‌زاند، ته‌نیاییه‌كانی ئه‌و كچه بووه. كه ئه‌گه كورد نه‌بایه، دوو ساڵ زووتر ده‌یتوانی یارمه‌تی وه‌رگرێت، دوو ساڵ زووتر ده‌یتوانی ژانه‌كانی ده‌رمان بكات، دوو ساڵ زووتر ده‌یتوانی كابووسی هه‌موو ڕۆژ شكانه‌وه و وردبوونی ده‌گه‌ڵ دڵ و ده‌ستێكی یاریده‌ده‌ر به‌ش بكات به‌شكوو ئه‌گه‌ر بۆ چركه‌یه‌كیش بووه به ئارامی سه‌ر بكاته سه‌ر سه‌رین ...\nمن ئێستا دڵم زۆر گیراوه. دڵم بۆ ئه‌م مرۆڤه ته‌نیایه و بۆ ته‌نیاییه‌كانی خۆمان ده‌سووتێ. ده‌زانم له ده‌ورووبه‌رمان، لێره‌ش و له كوردستانیش ده‌یان و سه‌دان مام و خاڵ هه‌ن، له پشت ماسكی پاسه‌وانی نامووس، له‌ش و ڕوحی بێ ده‌ره‌تانی ده‌یان و سه‌دان مرۆڤ بریندار ده‌كه‌ن. من ئه‌و فه‌رهه‌نگه‌ی ده‌مم ده‌به‌ستێ و ناهێڵێ هاوار بكه‌م، ناوێ... زۆر توڕه‌م، ناتوانم بیره‌كانم كۆ كه‌مه‌وه. ڕشــــــــانـــــــــه‌وه‌م دێ.\nكورده‌كان بۆ ده‌نگیان نایه‌ته ده‌ر؟ بۆ نایه‌ن قۆڵ هه‌ڵماڵن و مانایه‌کی تازه بۆ "پیاوه‌تی" و "نامووس" و "شه‌ڕه‌ف" بنووسنه‌وه؟ بۆ دایكوبابه‌كان منداڵه‌كانیان دڵنیا ناكه‌ن و مه‌تمانه‌یان پێ ناده‌ن كه پشتی جگه‌رگۆشه‌كانیان قه‌ت، بۆ كه‌س و بۆ هیچ، به‌ر ناده‌ن؟! ئاخر ئه‌وه كه‌ی مرۆڤایه‌تییه كه‌سێكی تر تاوان بكات و "ئابرووی" ئه‌وه‌ی تر له مه‌ترسی دابێ؟ ئه‌وه كه‌ی مرۆڤایه‌تییه منداڵێكی پانزده ساڵه ئه‌وه‌نده بێ كه‌س بێ و ئه‌وه‌نده ته‌نیا بێ؟\nهـــــــــــۆۆۆۆۆۆۆۆی ئه‌ی پاسه‌وانانی نامووس، بریا زانیباتان له چاوی مندا ئه‌وه‌ی نه‌تانبێ "نامووس و شه‌ڕه‌فه". ڕقم لێتانه. به هه‌موو هێز و گیانمه‌وه ڕقم لێتانه!


👁 This item has been viewed 8,439 times\n👁 This item has been viewed 3,824 times\n👁 This item has been viewed 3,064 times\n👁 This item has been viewed 12,868 times\n👁 This item has been viewed 11,969 times\n📕 بجھێینانا ھندەک کریارێن کومپیوتەرێ Library\n📅 Added on Jul 25 2017 10:57AM\nرێڤنگ رەمەزان چێی 2014 [ More... 👁] 📕 ✖ 0 0 ✔ 99% ✍ H.B. 25-7-2017 10:57:17\n📕 بنکەکانی زانیاری (Databases) Library\n📅 Added on Feb 14 2016 8:47PM\n👁 This item has been viewed 9,211 times\nنووسینی: هێمن مەلا کەریم بەرزنجی [ More... 👁] 📕 ✖ 0 1 ✔ 99% ✍ M.B. 14-2-2016 20:47:22\n📕 بنەمایێن زمانێ ++C Library\n📅 Added on Nov 19 2018 10:51PM\n👁 This item has been viewed 3,792 times\nئامادەکرن و نڤێسین: تارق شەعبان بازید قوتابییێ قو [ More... 👁] 📕 ✖ 0 0 ✔ 99% ✍ H.B. 19-11-2018 22:51:29\n📕 بەر لەوەی هاک بکرێیت Library\n📅 Added on Jun 25 2020 10:01AM\n👁 This item has been viewed 892 times\nچینەر ئیسماعیل 2020 [ More... 👁] 📕 ✖ 0 1 ✔ 99% ✍ H.B. 25-6-2020 10:01:48\n📕 بەرنامەسازیی بە زمانی جاڤا (Programming with Java Language) Library\n📅 Added on Feb 14 2016 10:06PM\n👁 This item has been viewed 8,774 times\nوانەی 1: ناساندن و دابەزاندنی بەرنامە پێویستەکان [ More... 👁] 📕 ✖ 0 1 ✔ 99% ✍ M.B. 14-2-2016 22:06:05\n📊 Statistics Articles 377,333\nRelated files 45,762


نیاز عەبدوڵا: گۆڕی سەردەشت و مانای شەهیدکردنی سەردەشت بۆتە سیمبولی ئازادی کاری ڕۆژنامەوانی\nی مانگی پـێنج ٠٥, ٢٠١٧\n"سەردەشت عوسمان" حەوت ساڵ لەمەوبەر لە هەولێر دەڕفێندرێت و دواتر تەرمەکەی لە موسڵ دەدۆزرێتەوە.\nهەر بە ماوەیەک پاش کوژرانی سەردەشت لیژنەیەک بۆ لێکۆڵینەوە پێکهێنرا، لە ڕاپۆرتەکەیدا سەبارەت بە ئەنجامەکانی ئەو لێکۆڵینەوانەی لەسەر ئەم دۆسێی کوشتنە، لیژنەی لێکۆڵینەوە گوتی سەردەشت عوسمان پەیوەندی بە تێرۆریستانەوە هەبووە.\nئێستاش پرسیار لەوەدایە بۆچی حەوت ساڵ پاش ئەم تاوانە دادگاکان و سەندیکای ڕۆژنامەوانان و ڕێکخراوەکانی تریش نەیانتوانیوە ئەم دۆسێیە یەکلابکەنەوە؟\nنیاز عەبدوڵا، نوسەر و ڕۆژنامەوان دەڵێت تا ئێستاشی لەگەڵدا بێت بکوژانی ڕاستەقینەی سەردەشت عوسمان دەستگیر نەکراون و دەشڵێت هەموو ئەو ڕووداوانەی لە هەردوو زۆنی زەرد و سەوز لە هەرێمی کوردستان ڕوودەدەن ئەستەمە بەبێ دەستهەبوونی پارتی دەسەڵاتدار لەو دوو زۆنەدا (پارتی دیموکراتی کوردستان لە زۆنی زەرد / یەکێتی نیشتمانی کوردستان لە زۆنی سەوز) بەجێبگەیەندرێن.\nنیاز باسیش لەوە دەکات تا دۆسێی کوشتنی سەردەشت عوسمان بە لاڕێدا ببرێت کەسێکیان بە ناوی (هیشام) ەوە هێنا و هەندێک ئاخاوتنی لێوەرگیرا و وەک دەڵێت هیشام پێشوەخت واتە بەر لە کوشتنی سەردەشت لە زینداندا بووە.\nچ شتێک دەبێتە مایەی فشار بەسەر دەسەڵاتدارانی هەرێمی کوردستانی عێراقەوە بۆ ڕێگەگرتن لە دووبارەبوونەوەی ئەم تاوانانە و یەکلاکردنەوەی دۆسێکانی کوشتن و پێشێلکارییەکان بەرامبەر ڕۆژنامەوانان؟\nلە میانەی وتووێژەکەیدا لەگەڵ بەڵێن ساڵح، نیاز عەبدوڵا دەڵێت کار و خەباتی سیڤیلی هەناسەیەکی درێژی دەوێت و ئەرکێک نییە بە ڕۆژێک و بە دوو ڕۆژ بەدەست بێت و دەشڵیت ئەوەش کە گرنگە بنەما سەرەکییەکانی بۆ ڕووبەڕووبوونەوەی ستەمن لە دەست نەدرێن.\nنیاز عەبدوڵا، لە مەڕاسیمی حەوتەمین ساڵیادی کوژرانی "سەردەشت عوسمان" ەوە لەگەڵ بەشی کوردی دەنگی ئەمریکا دەدوا.\nوتووێژ لەگەڵ نیاز عەبدوڵا


به‌ڕێوه‌بردنی حوكمڕانی چییه و بۆچی گرنگیشه؟\nنووسینی: لێنا ئیسێنستن\nوه‌رگێڕانی له ئینگلیزییه‌وه: ئێحسان نه‌زه‌ت مسته‌فا\nحوكمڕانی ده‌سته‌واژه‌یه‌كه زۆربه‌ی خه‌ڵك كه‌م تا زۆر پێی ئاشنان به‌ڵام به‌باشی له مه‌به‌ستی تێ ناگه‌ن. هه‌ندێكیش هه‌ن وا هه‌ست ده‌كه‌ن له واتاكه‌ی تێ ده‌گه‌ن به‌ڵام له كاتی به‌ڕێوه‌بردندا سه‌ریان له هه‌ندێك ئه‌رك و به‌رپرسیارێتیی حوكمڕانی ده‌شێوێت. حوكمڕانییه‌كی باش و به‌ڕێوه‌بردنێكی باش هاوواتا (مرادف) نین. كرداری جیاوازیان هه‌یه به‌ڵام په‌یوه‌ندییان به‌یه‌كتره‌وه هه‌یه. پڕاكتیزه‌كردنی ئاساییی پره‌نسیپه‌كانی حوكمڕانییه‌كی باش ده‌ره‌نجامی باشی حوكمڕانیی لێ ده‌كه‌وێته‌وه.\nبه‌ڕێوه‌بردنی حوكمڕانی چییه؟\nبه‌ڕێوه‌بردنی حوكمڕانی بۆ داڕشتنی یاساكان و به‌به‌رده‌وامی چاودێریكردنی جێبه‌جێكردنیان به شێوه‌یه‌كی دروست له‌لایه‌ن حوكمڕانی ڕێكخراوێكه‌وه كه هه‌رده‌م بۆردی به‌ڕێوه‌به‌رانه، ده‌گه‌ڕێته‌وه. به‌ڕێوه‌بردنی حوكمڕانی ئه‌و پرۆسه پێویسته‌یه كه بۆ باڵانسكردنی ده‌سه‌ڵاتی ڕێبه‌ر و ئه‌ركه‌كانیان له زیادكردنی سه‌ركه‌وتنه‌كان و به‌رده‌وام مانه‌وه‌ی ڕێكخراوه‌كه به‌كار ده‌هێنرێت.\nبه‌ڕێوه‌بردنی حوكمڕانی هانی به‌رپرسیارێتییه‌كان و ته‌واو به‌كارهێنانی سه‌رچاوه‌كان ده‌دات بۆ ئیداره‌دانی ئه‌و سه‌رچاوانه. یه‌كێك له پێكهاته گرنگه‌كانی به‌ڕێوه‌بردنی حوكمڕانی بریتییه له هاوسه‌نگكردنی به‌رژه‌وه‌ندیی تاك و ڕێكخراو و كۆمه‌ڵگه‌كان. به‌ڕێوه‌بردنی حوكمڕانی به دانانی ویست و ئامانج، ده‌وره دراوه و، هه‌روه‌ها حوكمڕانی، ستاندارده ڕه‌وشتی (ئه‌خلاقی)یه‌كانیش دیاری ده‌كات و كه‌لتووری باو ده‌ناسێنێت و پابه‌ندبوون دووپات ده‌كاته‌وه و نه‌خشه‌ی چوارچێوه‌ی حوکمكردن ده‌كێشێت و جێبه‌جێی ده‌كات.\nدیاریكردنی ئامانج و به‌رنامه‌كانی ڕێكخراوه‌كه\nئامانج و به‌رنامه‌كانی ڕێكخراوێك پێناسه‌ی مه‌به‌ستی ڕێكخراوه‌كه و پێناسه‌ی چۆنێتیی جێبه‌جێكردنی ئه‌و مه‌به‌سته‌یه. بۆرده‌كه به‌رپرسه له‌وه‌ی جه‌خت له‌وه بكاته‌وه كه‌وا ئامانج و به‌رنامه‌كانی بۆرده‌كه، هاوته‌ریبن له‌گه‌ڵ په‌یام و دیدگه‌كه‌ی و جێبه‌جێكردنیان به پلانێكی ستراتیژی.\nدیاریكردنی ستاندارده ڕه‌وشتییه‌كانی ڕێكخراوه‌كه\nڕه‌وشت، به‌نده به‌و مۆڕاڵ و به‌هایانه‌ی كه كۆمپانیاكه ده‌یه‌وێ په‌یڕه‌ویان بكات. یاسای ڕه‌وشت پێناسه‌ی ڕۆڵ و ستاندارده‌كان ده‌كات بۆ هه‌ڵسووڕاندنی هه‌ڵسوكه‌وتی ئه‌و كه‌سانه‌ی له ڕێكخراوێكدا كار ده‌كه‌ن. بۆرده‌كه یاسا ڕه‌وشتییه‌كان، یاسای جێبه‌جێكردنیان و ڕكابه‌ریكردن له‌سه‌ر به‌رژه‌وه‌ندییه‌كان له‌ناو یاساكانی تردا ده‌نووسێته‌وه، كه ئه‌مه ده‌لاله‌ت له‌و هه‌ڵسوكه‌وتانه ده‌كات كه ئه‌وان پێیان وایه بۆ باشیی ڕێكخراوه‌كه پێویستن. ستاندارده ڕه‌وشتییه‌كان له‌لایه‌ن سه‌ركرده باڵاكانه‌وه داده‌نرێن تاكوو وه‌ك نموونه‌یه‌ك پیشانی خه‌ڵكانی تر ده‌ده‌ن.\nیاساكانی ڕه‌وشت دیدگه‌یه‌كی گرنگ دروست ده‌كه‌ن كه كۆمپانیاكه ئه‌و دیدگه‌یه به لایه‌نه‌كانی وه‌ك مانه‌وه، به‌رپرسیارێتیی كۆمه‌ڵایه‌تیی كۆمپانیاكه و هاتنه‌ناوه‌وه‌ی خاوه‌ن پشكه‌كان بۆ یارمه‌تیدانی زیادكردنی سووده‌كانیان و گه‌یشتن به ئامانجه‌كان به‌كار ده‌هێنێت.\nدیاریكردنی كه‌لتووری ڕێكخراوه‌كه\nبۆرده‌كه كه‌لتووری ڕێكخراوه‌كه‌یشی دامه‌زراندووه تاكوو ئه‌و كه‌سانه‌ی له‌ناو ڕێكخراوه‌كه‌دا كار ده‌كه‌ن تێكه‌ڵاوی یه‌كتر بن. سه‌ركرده‌كان بڕیار له‌سه‌ر چۆنێتیی شێوازی كه‌لتووره‌كه ده‌ده‌ن، هه‌روه‌ك "یاسای ڕه‌وشته‌كان" چاوه‌ڕێی ئه‌وه له سه‌ركرده باڵاكان ده‌كات كه شێوازێكی دروستی ئه‌نجامدانی كردار و بڕیاردان و هه‌ڵسوكه‌وتكردن له كه‌لتووری ڕێكخراوه‌كه‌دا بچه‌سپێنن. كه‌لتووری ڕێكخراوه‌یی به زۆری له‌لایه‌ن په‌یام و دیدگه و به‌های ڕێكخراوه‌كه‌وه كاری تێ ده‌كرێت.\nچه‌مكی "توانای حكوومه‌ت" واته ویستی ئه‌و خه‌ڵكه‌یه كه ده‌یانه‌وێ حوكمڕانی بكرێن. گرنگه بۆ گشت فه‌رمانبه‌ران، خۆبه‌خشان و خاوه‌ن پشكه‌كان كه پشتگیریی سیسته‌می حوكمڕانی بكه‌ن، چونكه كاریگه‌رییه‌كی گه‌وره‌ی له‌سه‌ر كه‌لتووری ڕێكخراوه‌كه هه‌یه. ده‌كرێ زۆر بابه‌ت بچنه ژێر چه‌تری كه‌لتووره‌وه له‌وانه‌یش داهێنان، شه‌فافییه‌ت، پێگه‌یشتوویی، پرۆفێشناڵی، قبووڵكردنی ڕیسك و، هه‌روه‌ها بابه‌ته‌كانی ژینگه‌یی، كۆمه‌ڵایه‌تی، حكومڕانی و چه‌ندانی تریش بچنه ژێر چه‌تره‌كه‌وه.\nجه‌ختكردنه‌وه‌ی پابه‌ندبوون و گوێڕایه‌ڵی\nپێویسته هه‌موو ڕێكخراوه‌كان له‌و یاسا و ڕێكارانه بگه‌ن كه ڕێكخراوه‌كه به‌ڕێوه ده‌به‌ن. ڕێكخراوه‌كان پابه‌ندبوونێكی یاسایییان هه‌یه له‌وه‌ی كار بكه‌ن به‌ره‌و باشترین به‌رژه‌وه‌ندیی ڕێكخراوه‌كه؛ ئه‌مه واته ده‌بێ بۆرده‌كه جه‌خت له‌وه بكاته‌وه كه‌وا ڕێكخراوه‌كه هه‌میشه له هه‌موو كاتێكدا لایه‌نگیر و پابه‌ندی یاسایه. پێویسته بۆرده‌كه به پابه‌ندبوون به یاسا و به‌هاكانه‌وه له چوارچێوه‌ی ڕه‌وشت و كه‌لتووریان كار بكه‌ن.\nسه‌رپه‌رشتیكردنی چوارچێوه‌ی حوكمڕانی له‌لایه‌ن بۆردی به‌ڕێوه‌به‌رانه‌وه دیاری ده‌كرێت\nبۆردی به‌ڕێوه‌به‌ران به‌رپرسه له دانانی چوارچێوه‌یه‌ك كه هه‌موو به‌ش و فه‌رمانبه‌ر و كاره‌كان به‌ڕێوه ببات. هه‌روه‌ها به‌رپرسیشن له‌وه‌ی ببینن به‌ڕێوه‌به‌رایه‌تی، هه‌موو ئه‌ركاكان به شێوه‌یه‌ك ڕاده‌په‌ڕێنێت كه ببێته مایه‌ی مانه‌وه و سوودبه‌خشین و كاركردن به‌ڕێكی. به‌درێژاییی به‌جێگه‌یاندنی ئه‌ركه‌كانیاندا، ده‌كرێ بۆرده‌كان هه‌ندێك له كاره‌كان به كه‌س و لیژنه و گرووپی جوداجودا بسپێرن. له‌گه‌ڵ ڕاسپاردنی هه‌ر به‌رپرسیارێتییه‌كدا، بۆرده‌كان ده‌سه‌ڵات و به‌رپرسیارێتی له‌سه‌ر ئاستێكی گونجاو به به‌ڕێوه‌به‌ره‌كان ده‌ده‌ن. به‌و پێیه‌ی كه به‌ڕێوه‌به‌ره‌كان ده‌سه‌ڵات و به‌رپرسیارێتیی جێبه‌جێكردنی پلانی ستراتیژیی بۆرده‌كه‌یان له‌سه‌ره، پێویسته چاودێریی كاری به‌ڕێوه‌به‌ره‌كانیش بكه‌ن و وا بكه‌ن هه‌ست به به‌رپرسیارێتی بكه‌ن.\nبۆچی به‌ڕێوه‌بردنی حوكمڕانی گرنگه؟\nگرنگه بۆ بۆرده‌كان حوكمڕانی به‌ڕێوه ببه‌ن چونكه كارامه‌یی له ئه‌نجامدانی كاره‌كانیان دروست ده‌كات. سه‌ره‌ڕای ئه‌وه‌یش پڕاكتیزه‌كردنی حوكمڕانییه‌كی باش تیشك ده‌خاته سه‌ر هه‌ڵه و كێشه‌كان. به ده‌سنیشانكردنی كێشه‌كان، بۆرده‌كان ده‌رفه‌تی وه‌ڵامدانه‌وه‌ی گونجاو و خێرایان هه‌یه. سه‌رنجدانی حوكمڕانییه‌كی باش، بۆرده‌كه به‌رپرس ده‌كات له باشكردنی كارامه‌یی، كه خۆی هۆكاره بۆ كه‌مبوونه‌وه‌ی خه‌رجییه‌كان. هه‌ر كاتێك بۆرده‌كان حوكمڕانییه‌كی باش په‌یڕه‌و بكه‌ن، ئه‌وا گشت پڕۆسه‌كان به‌باشی به‌ڕێوه ده‌چن. هه‌ر كاتێك بۆرده‌كان له ئه‌نجامدانی كاری نادروستدا كاردانه‌وه‌یان هه‌بێت، ئه‌وا كاتی زیاتریشیان له‌به‌رده‌ست ده‌بێت بۆ ئه‌وه‌ی هه‌ست بكه‌ن كه‌وا له ئه‌نجامدانی هه‌ر كارێكدا هه‌ست به به‌رپرسیارێتی بكه‌ن. ئه‌و ڕێكخراوانه‌ی پشتگیریی پڕاكتیزه‌كردنی حوكمڕانییه‌كی باش ده‌كه‌ن، ئه‌و جۆره خزمه‌ت و به‌رهه‌مانه به كواڵیتییانه پێشكه‌ش ده‌كه‌ن كه جێگه‌ی پێداویستی و داواكاریی خه‌ڵكن.\nحوكمڕانییه‌كی باش ده‌بێته مایه‌ی دڵنیابوونه‌وه‌ی خاوه‌ن پشكه‌كان و وه‌به‌رهێنه‌ران له‌مه‌ڕ ئه‌وه‌ی ڕێكخراوه‌كه له بواری دارایییه‌وه شه‌فافه و، هه‌روه‌ها به ڕێز و كه‌رامه‌ته‌وه هه‌ڵسوكه‌وت له‌گه‌ڵ گشت خه‌ڵك ده‌كات. باشترین پڕاكتیزه‌كردن، له حوكمڕانییه‌كی باشه‌وه سه‌رچاوه ده‌گرێت و چوارچێوه‌یه‌كیش دروست ده‌كات كه هه‌موو كۆمپانیا و ڕێكخراوه‌كان خۆیان تیایدا هه‌ڵسه‌نگێنن.\nحوكمڕانییه‌كی باش ئێمه له زۆر شت دڵنیا ده‌كاته‌وه، له‌وانه‌یش كه‌مكردنه‌وه‌ی ڕیسك و پارێزگاریكردن له فێڵ و ته‌ڵه‌كه و هه‌ڵسوكه‌وتی نابه‌جێ. به شێوه‌یه‌كی گشتی حوكمڕانییه‌كی باش ده‌بێته هۆی گه‌شه‌سه‌ندن و سه‌ركه‌وتن، كه ئه‌مانه‌یش هۆكاری سه‌ره‌كین بۆ ڕێكخراوێك له به‌ده‌ستهێنانی پله‌ی یه‌كه‌م له ڕێزبه‌ندیدا.\nڕۆڵی ته‌كنه‌لۆژیا له به‌ڕێوه‌بردنی حوكمڕانیدا چییه؟\nله دابه‌زاندنی بابه‌ته‌كانی تایبه‌ت به حوكمڕانی، ته‌كنه‌لۆژیا به‌كار ده‌هێنرێت، هه‌روه‌ك وێبسایتی "بۆرد ئیفێكت"  ئه‌و وێبسایته‌یه كه ئه‌م بابه‌ته‌ی له‌سه‌ر دانراوه، هه‌روه‌ها به‌رنامه‌ی سۆفتوێری تایبه‌تی تریش بۆ ئه‌م مه‌به‌سته به‌كار دێت. به‌شی بۆرده‌كان له به‌رنامه‌كه‌دا یارمه‌تیی بۆرده‌كان ده‌دات له دروستكردنی لێهاتوویی، به‌رپرسیارێتی و شه‌فافییه‌ت؛ هه‌روه‌ها له كاتی به‌جێگه‌یاندنی ئه‌ركه‌كانی بۆرده‌كه‌یشدا پابه‌ندبوون و گوێڕایه‌ڵی دووپات ده‌كاته‌وه. بۆرد ئیفێكت سه‌كۆیه‌كی زۆر پارێزراوی دیجیتاڵی بۆ لێكجیاكردنه‌وه‌ی ئه‌ركه‌كان به شێوازی ئه‌لیكترۆنی به‌كار ده‌هێنێت. هه‌روه‌ها سه‌كۆیه‌كی زۆر كارایه له دابینكردنی بۆشایییه‌كی ئۆنلاینی ئازاددا بۆ هه‌ماهه‌نگی و په‌یوه‌ندیی بۆرده‌كه.\nبه‌ڕێوه‌بردنی حوكمڕانی كاری بۆردی به‌ڕێوه‌به‌رانه. بۆرده‌كه یاساكان داده‌نێت و ئامانج و به‌رنامه‌كان وه‌ك له پلانه ستراتیژییه‌كه‌دا هاتووه جێبه‌جێ ده‌كات. تیمی به‌ڕێوه‌بردن ئه‌و تیمه یارمه‌تیده‌ره‌یه كه هه‌ر له سه‌ره‌تاوه تا كۆتایی، چاودێریی ئۆپه‌راسیۆنه‌كان ده‌كات. پێویسته بۆرد و به‌ڕێوه‌به‌ره‌كان له چوارچێوه‌ی سنووره ئه‌خلاقی و كه‌لتوورییه‌كانی ڕێكخراوه‌كه‌دا به‌رپرسیارێتییه‌كانی به‌جێ بگه‌یه‌نێ. هه‌روه‌ها حوكمڕانی ڕێگه‌یه‌كی ڕاست و نه‌گۆڕ بۆ ئه‌وان فه‌راهه‌م ده‌كات تاكوو پێكه‌وه بۆ باشیی ڕێكخراوه‌كه كار بكه‌ن.\nLast modified on شەممە, 20 شوبات 2021 10:50


چاکسازی و بیست وحەوت\nهەر لەسەرتای دامەزراندنی دەستەڵاتی خواروخێچی کوردوستان کە بە دابەشکردنی سامانی گەل لەسەر بنەمای بەشم هەبێت ورتەم نایەت بوە، چیتر قسە لەسەر چاکسازی جگە لەهیوایەکی بێ بنەما هیچ مانایەکی نەبەخشیوە. بە چاو خشاندنێک بە ناو داتاکانی خودی دەستەڵاتدا و بە کەمێک زانیاری بنەڕەتی ماتماتیکی تێدەگەین هیواو، گفتی چاکسازی جگە لە خۆڵ کردنە چاوی خەڵک بۆ خەڵەتاندنیان هیچی ترنیە.\nبە پێی سەرچاوەکانی ئاماری ٢٠١٨ دانیشتوانی کوردوستان ٥.٣ ملێۆنە، و بەپێی سەرچاوەی فەرمی حکومەتی هەرێمیش نزیکەی ١٢٥٥٢٧٣ لە وانە موچەخۆرن. ئەم ژمارەیە بە هەمولۆژیکێکی بەڕێوەبردن لەبەراورد بە ژمارەی دانیشتوان و ئابوری یەک سەرچاوەیی کوردوستان زۆر زۆرە . هۆکاری ئە ژمارە قەبەیە بۆ بوونی خاوەن دوو موچە، یا موچەخۆری بندیوار دەگەڕێتەوە. ئاسایی دەبینرێت خانەنشینکراو بە پلەی بەرز، ئەرکی حیزبی لە هەمان کاتدا بە موچەی بەرز هەیە و هەروەها سەیارەی نوێ بە بەنزینی مفتەوە لە سە ر سامانی گشتی لە خزمەتیاندایە. بەرپراسانی لایەنەکانی دەستەڵاتیش جارەجارە بۆ مەبەستی خۆدەرخستن و یا باجی سیاد سەندن کەمێک لە گەندەڵیەکان ئەدرکێنن وەک بڵێی شتێکی نوێیان دۆزیبیتەوە، ئەم کارەیش هەر بۆ فیودانی خەڵکی کوردوستانە.\nئاشکرایە ژمارەی لەشکری موچەخۆرانی حیزبی ، بندیوار ئەوەندە زۆرە لە مەزەندەکردن نایەت. بە شەهید و زیندانی سیاسی بێ بنەما تۆمارکردن تەنها بە مەبەستی کۆکردنەوەی ژمارەی زۆر لەدەربارەکاندا بە ئاسایی بەدیدەکرێت. بەرپرسە حیزبیەکان هەریەکە بە ناوی ڕاوێژکار، یاریدەدەر، چەند لیوا، فەوج، یا سریەی هێزی پارێزەری تایبەتیان بە مەبەستی وەرگرتنی بڕی پارەی زیاترە لە داهاتی گشتی هەیە. بەمکارەی بەرپرسی حیزبەکان جگە لەکەم کردنەوەی بەهای قوربانی شەهیدان و زیندانیەکان بەفیڕۆدانی سامانی گشتیشە بەناوی موچەی دەربارو پاریزەرانەوە. هەروەها هەر حیزبە بە پێی قەبارەکەی ١-٣ یا پتر کەناڵی تەلەفزیۆنی ئاسمانی و ئاساییان هەیە.\nئەمە گۆشەیەکە لە کەلێنی بەفیڕۆدانی سامانی گشتییە لەلایەن حیزبەکانی کوردوستانەوە ساڵانە ڕودەدات. زۆربەی حیزبەکان لە هەمو یا بەشێکی ئەو گەندەڵیانەی ئاماژەم پێدا بەشدارن.\nئەوەی جێی سەرسوڕمانە هەموئاگادارن و تا کاتێک یەکێک بە ئاگاداری حیزبەکەی یا باڵێکی ناو حیزبەکەی دێتەگۆ، بەڕێزیان دەیکاتە هەڵا تەنها لە سەر گەندەڵییەک نەک سەچاوەی هەمو گەندەڵیەکان کە خۆی و لایەنەکەیشی بەشداری ئەندازیاری بوون و چەند ساڵە لێێ دەخۆن.\nسەرۆک وەزیرانی کوردوستان دەڵێت ئیمە قەرزی ٢٧ ملیار دولارمان لە حکومەتی پێشوەوە بەمیرات بۆ ماوەتەوە. لەبیری چوە بەرپرسانی حیزبەکەی بەخۆیشیەوە هەمیشە شانازی بە یەک ڕاو و بۆچون لە ناو حیزبەکەیاندا دەکەن. پێت وایە خەڵک ئەوەندە گەمژە بێت نەزانن هیچ بڕیارێکی حیزبی و حکومی لە هەر ئاستێکدا نوێنەری حیزبەکەتی تیدایبێت بەبێ ڕەزامەندی مەکەتبی سیاسیەکەت کە خۆشت ئەندامی تێدا نادرێت. گریمان بەشێوەی سیناریۆیەکەت بخەڵەتێین، خەمخۆری میلەت چۆن ڕازیبویت هۆکاری مایەپوچبوونی سەرمایەی کوردوستان سەرۆکت بێت.\nلەولایشەوە سەرۆکی پەڕلەمان دێت ودەڵێت کوردوستان هیچ قەرزدارنیە، بۆ بەرچاو ڕونیش ئاماژە بە پڕۆسەی بودجەی ساڵانی حکومەتی پێشو ئەم پەرلەمانی کوردوستان دەکات.\nبەڕێزم بۆ ئەم ووتەیەت زۆر درەنگە ، دەبوا ئەوکات لەپەڕلەمان باسەکەت بخستابا ژێر پرسیار.\nبەدور لەوەی کامیان ڕاستدەکات، پرسیارێکی لۆژیکی لە بەرپرسان وهاوکارانی بەتاڵانبردنی سامانی کوردوستان:\nحکومەتی عیراق بۆ ناردنی موچەی کوردوستان مەرجی ڕادەستکردنی ٢٥٠ ملیۆن بەرمیل نەوتی کوردوستان بە عێراق کردوە. بەڵام بەرپرسانی هەرێم بەناردنی پتر لەو ژمارە و ماوەیەکیش تا ١٦ ئۆکتۆبەری ٢٠١٦ نەوتی ناوچەدابڕاوەکانیش ئاودیو دەکرا، هەروەها موچەی ساڵ و چەند مانگێکی موچەخۆران خوراوە ، کەچی هێشتا ٢٧ ملیار دۆلار قەرزداربین؟ سیاسی خاوەن دروشمی بریقەدارەکان، سەرکردایەتی حەکیم و دانا دەکرێت ڕونکردنەوەیەک بدەن. سەبارەت بە چاکسازیەکییشتان دەڵێم: دەمێکە جوتیارە نەخوێندەرەکانیشمان دڵنیان درەختی کرمەڕێز و پوترکاو بە هەڵپاچینی لق و پۆپ نایەتە بەر. بەڵکو تەنها بە هەڵکێشان لە ڕەگەوە و ناشتنی نەمامی نوێ چارەسەر دەکرێت.


admin2 09/12/2019 - 14:34 بڵاوکراوەتەوە لە كوردستانی\nمامۆستا شێخ سدیق عەبدولعەزیز، زانای گەورەی هەڵەبجە و رابەری پێشووتری بزووتنەوەی ئیسلامی، بەهۆی نەخۆشییەوە لە سلێمانی کۆچی دواییکرد. رۆژی سێشەممە یەکەم رۆژی پرسەکەی لە مزگەوتی ئەبوبەکر سدیق لە هەڵەبجە دەبێت.\nمەکتەبی مامۆستا عیرفان عه‌بدولعه‌زیز ڕابەری گشتی بزووتنەوەی ئیسلامی رایگه‌یاندووه: لەگەڵ ڕازی بوون بە قەدەری پەروەردگار پرسەی سەرکردەی ڕابوونی ئیسلامی و ڕابەری پێشووی بزووتنەوەی ئیسلامی مامۆستاصدیق عبدالعزیز ڕادەگەیەنین.\nئاماژه‌ى به‌وه‌شكردووه: مامۆستای پایەبەرز برای بچوکی مامۆستا مەلا عمرو مامۆستا مەلاعوسمان ومامۆستا مەلاعلی عبدالعزیزە کە مێژوویەک لە خەباتیان لە ڕێگەی ئیسلام و کوردستان و ڕابوونی ئیسلامی نوسییەوە،جەنابی مامۆستا صدیق خاوەنی پەنجا ساڵ خەباتی بەردەوام و شەونخونی و بانگەواز بووە،لەخوای گەورە داواکارین فیردەوس ماواو مەنزڵی بێت.\nدوای نوێژی عەسر تەرمی خوا لێخۆشبوو رابه‌ری پێشووتری بزوتنه‌وه‌ی ئیسلامی شێخ سدیق عبدالعزیز لەسلێمانی بۆ هەڵەبجە دەگوازرێتەوەو سبەی یەکەم رۆژی پرسەکەی دەبێت لەهەڵەبجە.\nمامۆستا شێخ سدیق عەبدولعەزیز ساڵی (1939) لە گوندی پریسی سەروو لەدایک بووە، لە قوتابخانەکەی باوکیدا لەسەردەستی مامۆستا مەلا عوسمان زانستە شەرعییەکانی خوێندووە، پاش بەشداریکردن لە خولی وەزارەتی پەروەردە بوەتە مامۆستای سەرەتایی.\nساڵی (1960) پەیوەندی بە ئیخوان موسلمینەوە کردوەو ئەندامی یەکەم شانەی ئیخوان بووە لە هەڵەبجە.\nساڵی (1992) لەگەڵ کۆمەڵێک چالاکوانی ئیسلامی بزووتنەوەی راپەڕینی ئیسلامیی رادەگەیەنن و شێخ سدیق دەبێتە ئەمینداری گشتیی، ساڵی (1999) دەبێتە جێگری رابەری گشتیی بزووتنەوەی یەکبوونی ئیسلامیی و دواتریش دەبێتە ڕابەری بزووتنەوەی ئیسلامی و مامی ڕابەڕی ئێستای بزووتنەوەی ئیسلامییە.


ئەستێرەی سوور - ویکیپیدیا، ئینسایکڵۆپیدیای ئازاد\nئەستێرەی سووری پێنج پەڕی پڕکراو (★) ھێمایەکی گرینگە کە لە باری مێژووییەوە زۆرتر لەگەڵ بیرۆکەی کۆمۆنیستی لە پەیوەندیدا بووە و بە شێووەیەکی تایبەت وێرای چەکوچ و داس نیشان دراوە؛ بەڵام لە سەدەی بیست و یەکەمدا بە تەواوی وەکوو ھێمایەک بۆ سۆسیالیزم بە کار ھاتووە. ئەم ھێمایە لە ئاڵاکان، نیشانەکانی حکۆمەتی، بیناکانی یادکردنەوە، خەملینۆکەکان و ھەروەھا لۆگۆکان بە کار ھاتووە.\nشیکردنەوەیەک سەبارەت بە ئەستێرەی سوور، پێنج پەڕی ئەستێرەکە ھێمایەک لە پێنج قامکی دەستی کرێکار دەزانێت، ھەروەھا شیکردنەوەکانی دیکە ئەمەیان وەکوو پێنج کیشوەری جیھان زانیوە. جگە لەمە لە یەکێتیی سۆڤیەت ئەم شیکردنەوە پێشنیار کرابوو کە پێنج پەڕەکەی ئەستێرەی سوور ھێمایەکە لە پێنج گرووپی کۆمەڵایەتی کە وڵاتانی سۆڤیەت بەڕەو سۆسیالیزم ڕێبەری دەکەن: لاوەکان، سەربازەکان، کرێکارانی کارخانەکان، وەرزێران و خەڵکی لادێ، و ڕۆشنبیران. لە نیشانەی حکۆمەتی سۆڤیەت، ئەستێرەی سوور نیشانەی ئەرتەشی سوور و دەزگای سەربازییە کە لە تەنیشتی چەکوچ و داس کەوتووە و لەسەریەکەوە نیشانەیەک لە کاری ئاشتیخوازانە بە ئەژمار دێت.\nواتای ئەستێرەی سوور لە وڵاتەکانی جۆراوجۆر لە سەرانسەری ئەورووپا جیاواز بووە. تۆزێک لە وڵاتەکانی پەیمانی وارشۆی پێشوو وەکوو ئوکراینا داوا دەکەن کە ئەمە ھێمایەک لە ئایدیۆلۆژیایەکی تەواوخوازانەیە و یاساکانێکیان بۆ قێخەکردنی پەسەند کردووە. بەڵام لە لە زۆربەی وڵاتەکانی دیکەی ئەورووپایی ڕوانگەیەکی ئەرێنی بە ھێمای ئەستێرەی سوور لە ئارادا ھەیە و وەکوو ھێمایەکی دژەفاشیزم، و بەرخۆدان دژ بە داگیرکەریی نازییەکانی دەزانن. ئەستێرەی سوور ھەروەھا لە کۆنتێکستێکی ناکۆمۆنیستی بە کار دەچێت و بەر لە پەیدابوونەوەی ئەم بزووتنەوەکان، لە سەدەی نۆزدەیەم لە نیشانەی وڵاتەکان و دەوڵەتەکان بە کار دەچوو. بەسبار ئەستێرەی سوور لە ئاڵای نیوزیلاند و ویلایەتی کالیفۆرنیای ئەمریکا بە کار چوو. ئەستێرەی سوور ھەروەھا وەکوو لۆگۆی کۆمپانیاکانێک وەکوو بەشکۆی مەزنی تێکساکۆ و بەشکۆی فرەنەتەوەیی بیرەی ھاینەکەن بە کار چووە.\n^ "پۆرۆشنکۆ یاساکانێک بۆ بە تاوانبارزانینی ڕەژیمەکانی کۆمۆنیست و نازی واژۆ کردەوە". ئینترفەکس ئوکراینا. 15ی ئایاری 2015. Retrieved ٢٢ی ئازاری ٢٠٢١. Check date values in: |accessdate=, |date= (help)\n^ "پۆرۆشنکۆ یاساکانێک واژۆ کرد بۆ کۆمۆنیزمسڕی لە ئوکراینا". پراڤدا (بە ئۆكراینی). 15ی ئایاری 2015. Retrieved ٢٢ی ئازاری ٢٠٢١. Check date values in: |accessdate=, |date= (help)\nوەرگیراو لە «https://ckb.wikipedia.org/w/index.php?title=ئەستێرەی_سوور&oldid=766293»\nدواجار لە ١٤:١٠ی ٢٣ی ئازاری ٢٠٢١ دەستکاری کراوە\nئەم پەڕەیە دواجار لە ١٤:١٠ی ٢٣ی ئازاری ٢٠٢١ نوێ کراوەتەوە.


سەركردەیەكی پارتی: هەندێك لە سەركردەكانی یەكێتی بەدوای درزخستنە نێوان پارتی و یەكێتییەوەن – تۆڕی میدیایی خەڵک\nئەندامێكی سەركردایەتی پارتی دیموكراتی كوردستان ڕایدەگەیەنێت، هەندێك لە سەركردەكانی یەكێتی خوازیارن درز بكەوێتە نێوان یەكێتی و پارتییەوە.\nكێشەو ململانێكانی یەكێتی و پارتی بەردەوامە و ڕێككەوتنەكانی نێوانیان جگە لە نوسراوی سەر كاغەز، هیچ شتێكی دیكەی لە دۆخی سیاسی هەرێم نەگۆڕی.\nعەدنان كەركوكی ئەندامی سەركردایەتی پارتی دیموكراتی كوردستان بە (خەڵك)ی ڕاگەیاند، شاندێكی هاوبەشی پارتی و یەكێتی لەسەر نەخشە ڕێگایەك ڕێككەوتوون كە لە چوار خاڵ پێكهاتووە و وەكو شاندی كورد لە بەغدا لەگەڵ بەرپرسانی عیراق و یو ئێن كۆبوونەوە.\nدەشڵێت”یەكێك لە نوێنەرانی یەكێتی ئەوەی ڕاگەیاندبوو كە ئەو پڕۆژەیەی پارتی ئامادەی كردووە دەبێتە پڕۆژەی ئەوانیش”.\nئاشكراشیكرد، پارتی بە هەموو شێوەیەك پابەندبوونی خۆی بە ڕێككەوتنەكە ڕاگەیاندووە، بەڵام یەكێتی ناتوانن كۆك بن لەسەر ڕێككەتنێك بۆیە دۆخەكە وایلێهاتووە.\nكەركوكی ڕاشیگەیاند، هەندێك لەسەركردەكانی یەكێتی بەتایبەت گروپی 16ی ئۆكتۆبەر با واز لەو وتارە توندە بهێنن، بەسە تاكەی ئەو موزایەدە كردنە بەسەر كەركوكەوە، دێنەسەر شاشەكانی تەلەفزیۆن و قسەی زبر دەكەن و هەندێكیشان خواخوایانە درزێك بكەوێتە نێوان پارتی و یەكێتیەوە كە لێدوانی ئاگرین دەدەن.\nئاماژەی بۆ ئەوەش كرد، هەندێكیان باس لەوە دەكەن كە هەموو ئەگەرەكان لەبەردەممان كراوەیە، فەرموو ئەگەرەكان چین بە ئاشكرا بیڵێن بزانین چییە.\nڕوونیشیكردەوە، حەق نییە هێندە یەخەی پارتی بگیرێت، چونكە بڕیاری بارزانی بڕیاری هەموو پارتییە و هەموو پارتیش پێوەی پابەند دەبێت، با برادەرانی یەكێتیش پابەند بن بە بڕیاری كاك كۆسرەت كە ئەمڕۆ كەسی یەكەمی یەكێتییە.\nپارتی ديموكراتى كوردستانهەرێمی كوردستانیەكێتیی نیشتمانيی كوردستان\nلە هەڵگورد ناكۆكی لەنێوان حیزبەكانی ڕۆژهەڵاتی كوردستاندا سەرهەڵدەدات


هاوکار حوسەین: مەناعەی کوردبون، – WTARIKURD\nدەرگاکە بەشی سەرەوەی شاش بوو، لەهەردوو دیوەوە دەتوانرا خەڵک ببینیت، لەبەردەم دەرگاکە وەک پەیکەر چەقیبووم، شەرمم ئەکرد بچمە ژوورەوە، چونکە هەم دواکەوتبوم، هەم نەمدەزانی ڕۆڵی من چی دەبێت. لەم نێوانەدا یەکێک لەبەشداربووەکان تیلەی چاوی کەوتە سەرم، لەجێی خۆی بڵندبوو و بەرەو لام هات، ئیدی دەرفەتی قوتاربونم نەما. دەرگاکەی کردەوە وتی: “بۆ کۆڕەکەمان هاتویت”. بەحەپەساویەوە وتم: بەڵێ.\nچومە ژورەوە، قسەم پێبڕین، هەموان چاویان تێبڕیبوم، کورسیەکیان بۆ راکێشام و بەهێواشی دانیشتم. وتم: “ببورن درەنگ کەوتم، یەکەمجارمە بەشداریی کۆڕی وابکەم و تازەگی هاتومەتە کەنەدا”. عوزرخواییەکەیان قبوڵکردم و بەڕیز دەستیان کرد بەخۆناساندن، منیش بێ ئەوەی تەرکیزم لەسەر ناوەکان بێت، هەر سەرەلەقەم بۆ ئەکردن، هەموو خەیاڵم لای ئەوە بوو بچنەوە سەر باسوخواسی خۆیان و چاویان لەسەرم لاچێت تا هەناسەیەکی قوڵبدەم. سەرە هاتەوە سەر من و منیش خۆمناساند و وتم: کوردم و خەڵکی کوردستانی عێراقم.


ئەمڕۆ كازمی دەگاتە ئیمارات - تۆڕی میدیایی خەڵک\nبەرەی دژە ئێرانی لە عێراق لە هەفتەیەكدا 3 هەنگاوی دژی تاران نا\nئەمڕۆ مستەفا كازمی سەرۆك وەزیرانی عێراق بەسەردانێك دەگاتە ئیمارات، ئەمەش دوای سەردانەكەی هەفتەی رابردووی بۆ عەرەبستانی سعودی.\nئەمڕۆ سەرۆك وەزیران كازمی بەسەردانێكی فەڕمی بەسەرۆكایەتی شاندێكی وەزاری دەچێتە ئیمارات.\nئەم سەردانە دوای دوو رۆژ گەڕانەوەیی ناوبراو دێت لەسەردانەكەی عەرەبستان كە لەوێ چاوی كەوت بە جێنشێن محەمەد بن سەلمان، باس لە هاوكاری نێوان دوو دەوڵەت و رەوشی ناوچە كرا.\nكازمی سەرۆك وەزیران هەوڵ دەدات عێراق بگەڕێنێتەوە بۆ نێوەندی عێراقی و جیهانی، چیدیكە عێراق لە ژێر هەژموونی سیاسەتەكانی ئێراندا گیرنەخوات.\nلە هەفتەی رابردوودا پرۆژەی یاسای بودجە لەبەرژەوەندی كازمی و هاوپەیمانەكانی پەسەندكرا، ئەمەش هەنگاوێكی دیكە بوو لە دژی بەرەی لایەنگرانی ئێران لە عێراق.\nلە دوو ساڵی رابردوودا شەپۆلی ناڕەزایەتی دژی هەژموونی ئێران لە عێراق زیادیكرد، بۆیە كازمی هەوڵی دەرهێنانی عێراق لە ئامێزی ئێران دەدات.\nلە ماوەی نزیكەی هەفتەیەكدا ئەمە سێهەمین هەنگاوی بەرەی دژی ئێرانە لە عێراق ئەوانیش پەسەندكردنی بودجە، سەردانەكەی كازمی بۆ سعودیە و ئیمارات.\nخەڵك- ئیمارات رۆژی یەك شەممەی داهاتوو میوانداری كۆنگرەی هەرێمی تایبەت بە كاری كەشوهەوا دەكات كە دەبەسترێت لە پێش لوتكەی كەشوهەوا لە واشنتنی پایتەختی…\n12 شوبات 2021 11.00 am\nخەڵك- سەرۆك كۆماری عێراق لەگەڵ شێخ محەمەد بن زاید جێنشینی ئەبو زەبی كۆبووەوە.


گیڤارا و کۆرۆنا!\n15/4/2020 03:36 PM\nهەر وەک دەزانین، "گیڤارا" یەکێک لە ناسراوترین روخسارەکانی بەرەی چەپ و سوشیالیزمە. ئەم پزیشکە ئەرجەنتینییە هەموو ژیانی خۆی کە تەمەنێکی کورت بوو، تەرخانی کرد بۆ لەناوبردنی ستەمی چینایەتی و بەرەنگاربوونەوە لەگەڵ کاپیتالیزمی جیهانی. گیڤارا بۆ ئەو مەبەستە داری دارستانەکانی کووبا و بۆلیڤی نەما کە نەیکات بە سەنگەر و قوڕ و لمی کەناراو و روبارەکان قاچیان ئازار ئەدا. بەگشتی رێبازەکەی "گیڤارا" زۆر سەخت و ئەستەم بوو. بۆ بەردەوامبوون لەم رێبازەدا دەبوو شاخێک لە ورە و دەریایەک سەبر و ئارامیت لەدڵدا بوایە. رێبازەکەی گیڤارا سەخت بوو سەخت.\nگیڤارا دواجار بوو بو سیمبول و هێمای خەبات و بەرنگاربوونەوە لەگەڵ ستەم لە هەموو جیهاندا. لەم نێوەندەدا ئەو جیهانه کاپیتالیستییەی گیڤارا بەرەنگاری دەبووەوە، لە هەمووان زیاتر کەڵکی لە "ئەفسانەی گیڤارا" وەرگرت. نموونەکیان ئەوەیە کە وێنەی خەباتکارە ئازاکەی لەسەر "جل و بەرگ"ـە مۆدەکانی ئەو کاتدا نەخشاند و کاسپی پێوە کرد. روخساری گیڤارای کردە کاڵا و پێی فرۆشتینەوە.\nبەڵێ، جیهانی کاپیتالیزم ئەوەیە؛ نەیارەکەی ناکوژێت بەڵکوو دەیکات بە کاڵا بۆ ئەوەی هەم داهات کەڵەکە بکات و هەمیش هەموو رۆژێک بینەری مردن و زیندوو بوونەوەی "قارەمانە شۆڕشگێڕ"ـەکە بێت.\nگۆیا خانمە دیزاینەرێکی کوردیش لەم رۆژانەدا "دەمامک"ـی بەشێوەیەکی تایبەت دیزاین کردووە بۆ ئەوەی خانمەکان هەم بەرەنگاری کۆرۆنا ببنەوە و هەمیش مۆدە و فەشنەکەیان تێک نەچێت. لەوانەیە هەلسەنگاندنی کەیسی "گیڤارا" لەگەڵ ئەم حاڵەتەی ئێستا باسمان کرد، هەندێک نامۆ بێت، بەڵام میکانیزمی کاپیتالیزم لە هەموو کەلێن و قوژبنەکان ئامادەیە بۆ بەکاڵاکردنی هەموو شتێک. سەدەی رابردوو "شۆڕش"ـی کرد بە کاڵا و ئێستاش "هێماکانی تەندروستی".


USB چیە و سودەکانی چین و بوچی بەکار دیت؟\nدەرگای USB ریگایەکی سەرەکیە بو پەیوەندی کردن بو خویندنەوە و نوسین (دەرچون و هاتنە ژور)بو ئامیرەکانی موبایل و فلاش میموری لەم وبلاگەدا دەمان هەوی USB بەئیوەی خوشەویست بناسینین\nدەرگایUSB چیە ؟\nزۆربەی دەرگاکانی کون وەکو دەرگای پرینتەر کە بریتی بو لە دەرگای سریال و PS/2 شوینی خویان داوە بە USB\nدەرگای USB لەسالی 1990 بە شێوەیکی فەرمی ستاندارد تورمارکرا وە بە یەکیک لە باو ترین دەرگاکان دەژمیریت.\nUSB کورت کراوەی universal Serial Bus .\nدەرگای USB بو مەبەستی پەیوەندی کردنی هارد ویری ئامیرەکانی وەکو فلاش میموری و پرینتەرو ماوس و کیبورد و هاردو ... بو کومپیوتەر بەکار دیت .\nلە ئامیرەکانی نویی ئەمرویدا ناوی دەرگای USB 3.0 زیاتر دەبیستریت . خیرایی پورتەکانی USB 3.0 بە بەراورد بە پورتەکونەکان زیاترە.\nلە تەلەفزیونە تازەکان دا ئەم پورتە بو خویندنەوە و نوسین وپەیوەندی کردن بە تەلەفزیونەکان بەکار دیت وەکو هارد دیسک و بلاش میموری ،\nدەتوانریت لە تەلەفزیونەکەوە لەسەر ئەم ئامیرانە ریکورد بکریت واتا دەتوانین فیلم لەسەر هارد ئیش پی بکەین لە ریگەی تەلەفزیونەکەوە یان فیلم ریکورد کەین لەسەر هاردەکەوە لەریگەی ئەم تەلەفزیونەوە کە بەم کردارە دەوتریت نوسین و خویندەوە\nسودەکانی دەرگای USB چیە؟\nپورت یان هەمان دەرگای USB سودی زۆری هەیە . یەکیک لە سودەکانی ئەم دەرگایە پەیوندی گرتنی نیوان ئامیرەکان و هاردویرەکانە لە نیوان یەکتری دا.\nئامیرەکانی وەکو پرینتەر و ماوس و سکانەرو فلاش میموری و هارد و چەندها ئامیری تر لە ریگەی ئەم دەرگایەوە بە کومپیوتەر یاخود ئامیری ترەوە دەبەستیتەوە . لە نەوەی دوەم دا ئەم دەرگای USB بری 5 ولت و 500 ملی ئەمپر دەخاتە بەردستی ئامیری وەرگر کە پیوەی وەصل بوە.\nهەر لەبەر ئەم هوکارە دەتوانین ئامیرەکانی وەکو موبایل بارگاوی بکاتەوە واتا شەحن بکاتەوە\nتاکو ئەمرو سە نوسخە لە دەرگای USB نمایش کراون بەرهەم هاتون بەکارهاتون لەلایەن بەکارهینەرانەوە. ئەم سە نوسخەیە بریتین لە:\n· دەرگای USB نوسخەی 1/1\nئەم نوسخەیە یەکەمین دەرگای USB یە. نوسخەی ١/١ لە دەرگای USB ناسراوە بە Full Speed USB . نرخی گورینەوەی داتا لەریگەی ئەم دەرگایەوە زۆرترین خیرای بریتییە لە 12 مگابایت\n· دەرگای USB نوسخەی 2/0\nئەمرو نوسخەی ٢/٠ دەرگای USB بەشیوەیەکی بەربلاو بەکاردەهینریت و هیشتا جیگای خوی نەداوە بە نوسخە نوی یەکەی USB .\nنوسخەی USB2.0 زیاتر بەناوی High Speed USB دەناسریت . رەنگی ستانداردی ئەم دەرگایە بریتیەلە رەش و سپی وە نرخی گواستنەوەی داتا لەریگەی ئەم دەرگایەوە زیاترەلە 12 میگابایت لە چرکەیەک دا .\n· دەرگای USB نوخەی 3/0\nنویترین نوسخەیە لە دەرگای USB نوسخەی 3/0 . ئەم نوسخەیە لە دەرگای USB بەناوی Super Speed USB دەناسریت . رەنگی ستاندارد کە بو ئەم دەرگایە لەبەرچاو گیراوە بریتیە لە رەنگی شین و نرخی ئالوگوری داتا لەریگەی ئەم دەرگایەوە لەزۆترین حالت دا دەگاتە 5 گیگابایت لە چرکەیەکدا.\nهەروەها USB کانی ئەم نوسخەیە تەنیا لەدەرگاکانی نوسخەی 3/0 بەم خیرایە ئیش دەکات\nیەکترخویندوەی نوسخەکانی USB لەگەل یەکتریدا\nشتیک هەمیشە بینیومانە لەبارەی صاپورت (پشتگیری)کردنی نوسخەجیاوازەکان ئەوەبوە کە میشە نوسخە نوی کان نوسخە کونەکانیان صاپورت کردوە بەلام نوسخە کونەکان نوسخە نوی کان صاپورت ناکەن واتا هەمیشە بەم شێوەیە بوە کە نوسخە نویکان تازەکان صاپورت دەکەن\nجورەکانی دەرگای USB\nئامیرو هەندیک لە وەسیلەی ئەالکترونیکی لە ئەندازە و قەبارەی جیاواز دا دروست دەکرین ، ئەم هوکارەش بوتە ئەوەی کە قەبارە و ئەندازەی جیاواز بو USB کان لەبەرچاو بگیریت . هەر بو هویەوە سە لە پر بەکاهینراوترین USB کان دەخینە رو بو ئاشنابون پیان.\n· USB جوری A\n· USB جوری B\n· USB جوری Micro B\nUSB پورت دەرگا USB 3.0 universal Serial Bus Full Speed USB High Speed USB Super Speed USB USB جوری A USB جوری B USB جوری Micro B دەرگایUSB چیە


رێگریکردن لە گەندەڵی - وەزارەتی دەرەوە\nرێگریکردن لە گەندەڵی\n15.03.2022 - بابەت\nرێنوێنییەکانی کارگێڕیی فیدڕالیی 30 تەممووزی 2004 سەبارەت بە رێگریکردن لە گەندەڵی چوارچێوەی یاسایی ئەرکەکانی رێگریکردن لە گەندەڵی هەم لە ناوەندی وەزارەتی دەرەوە و هەمیش لە نوێنەرایەتییە دیپلۆماسییەکان دیاریدەکەن. ئامانجی ئەم رێنوێنیانە بریتییە لەوەی بە روونی و بە کەمترینی رێکارەکان رێبەرێک بۆ مامەڵەیەکی کارگێڕیی پاک، دادپەروەرانە و شەفاف دەستەبەر بکات.\nپێویستە بنەما ئاکارییەکان و رەتکردنەوەی گەندەڵی لە هۆشیاریی کارمەندانی ناوەندی وەزارەتی دەرەوە و کارمەندانی نوێنەرایەتییەکانی دەرەوە، هەم نێردراوان و هەم خۆجێییەکانیش، بچەسپێت. خواستە گرنگەکانی رێگریکردن لە گەندەڵی لە ناوەندی وەزارەتی دەرەوە و لە نوێنەرایەتییەکاندا بریتین لە هەستیارکردنی کارمەندان بۆ بابەتەکە، پاراستنیان لە مەترسیی گەندەڵیی و پاراستنی پێوەرە ئەخلاقی و یاساییەکان وەک بەشێکی دانەبڕاو لە رەفتاری کارگێڕییدا.\nپاداشت، دیاریی و سوودمەندبوونی دیکە\nبنەمای سەرەکیی یاساخبوونی وەرگرتنە.\nبەبێ رەزامەندیی شوێنی کار، کارمەندانی ناوەندی وەزارەتی دەرەوە کارمەندانی نێردراو یان خۆجێیی لە نوێنەرایەتییەکان، بۆیان نییە، پاداشت، دیاری یان سوودمەندبوونی دیکە لە پەیوەندی بە کارەکەیانەوە قەبوڵ بکەن. تەواوی رێنماییەکانی دیکە لە نووسراوی وەزارەتی ناوخۆ سەبارەت بە یاساخبوونی وەرگرتنی پاداشت و دیاریی لە کارگێڕیی فیدڕالیی رۆژی 8/11/2004 و بڕیارەکانی وەزارەتی دەرەوەدا هاتوون.


جێگری سه‌رۆکی میسر ده‌ڵێت خۆپـیشـاندانه‌کان کاریگه‌ری خراپی ده‌بێته سه‌ر ئابوری وڵاته‌که\nمیسریه‌ک له شوێنێـکی مه‌یدانی ته‌حریر دانیشـتووه ڕۆژنامه‌یه‌ک ده‌خوێنێته‌وه، سێشه‌ممه 8 ی دووی 2011\nجێگری سه‌رۆکی میسر عومه‌ر سوله‌یمان ده‌ڵێت ئه‌و خۆپـیشـاندانه ناڕه‌زایـیانه‌ی له وڵاته‌که‌دا سـازده‌کرێن ده‌بنه مایه‌ی ئه‌وه‌ی ڕێژه‌ی گه‌شه‌ی ئابوری زۆر بێته خوارێ.\nڕۆژی چوارشه‌ممه عومه‌ر سوله‌یمان له هه‌وڵێـکیدا بۆ قایلـکردنی خۆپـیشـانده‌ران به کۆتایی‌هێنان به خۆپـیشـاندانه‌کانیاندا، گوتی ئابوری میسر له ئه‌مسـاڵدا ڕه‌نگه به ڕێژه‌ی 3.4 له سه‌د گه‌شه بکات. له کاتێـکدا له مانگی دوازده حکومه‌تی میسر پـێشـبینی ده‌کرد له سـاڵی 2011 دا به ڕێژه‌ی له سه‌دا 6 گه‌شه بکات، واته دوو هه‌فته به‌ر له‌وه‌ی خۆپـیشـاندانه‌کانی دژی حوکمڕانی حوسنی موباره‌ک ده‌سـتپـێـبکات.\nشـاره‌زایه‌کی ئابوری له یه‌کێـک له بانکه نێونه‌ته‌وه‌یـیه‌کان ((Bank of America Merrill Lynch)) ده‌ڵێت ڕه‌نگه ڕێژه‌ی گه‌شه‌ی سـاڵانه‌ی ئابوری میسر زۆر که‌م بـبێته‌وه و له‌وانه‌یه بگاته 1 یان 2 له سه‌د. جێی ئاماژه پـێـکردنه ئابوری میسر به ڕێژه‌ی 5 له سه‌د له سـاڵی ڕابردوو گه‌شه‌ی کردووه.\nهه‌زاره‌ها کرێـکار له چه‌ندین کارگه‌یه‌کی گه‌وره‌ی میسر له‌م هه‌فته‌یه‌دا کاره‌کانیان جێهێشت و به‌شـداریان له خۆپـیشـاندانه‌کاندا کرد، ئه‌مه جگه له‌و خۆپـیشــاندانانه‌ی له قاهیره له دژی حکومه‌ت سـازکران.\nحکومه‌تی میسر ده‌ڵێت له ماوه‌ی نۆ ڕۆژی یه‌که‌می خۆپـیشـاندانه‌کان نزیکه‌ی یه‌ک ملیۆن گه‌شـتیار وڵاته‌که‌یان جێهێشـتووه.\nچه‌ندین کۆمپانیای نێونه‌ته‌وه‌یی کاره‌کانی خۆیان له میسر ڕاگرتووه، له‌وانه کۆمپانیای Statoil ی نه‌رویژی ئه‌وه‌ی تایبه‌ته به ده‌رهێنانی نه‌وت.


فراكسیۆنی هیوای كوردستانی لەبارەی بادینانەوە داوایەكیان لە كازمی كرد – لڤین پرێس\nپەرلەمانتارانی فراكسیۆنی هیوای كوردستانی داوایان لە سەرۆك وەزیرانی عێراق كرد بەدواداچوون بكات بۆ پرسی دەستگیركراوانی بادینان.\nپەرلەمانتارانی فراكسیۆنی هاوپەیمانی هیوای كوردستانیی لەگەڵ سەرۆك وەزیرانی عێراق كۆبوونەوە و لەبارەی پەیوەندییەكانی هەولێر و بەغداد و چەند پرسێكی دیكە گفتوگۆیان كرد.\nفراكسیۆنی هاوپەیمانی هیوای كوردستانی لەپەرلەمانی عێراق لەراگەیەنراوێكدا دەڵێت ئەمڕۆ چوار شەممە لەگەڵ مستەفا كازمی سەرۆك وەزیرانی عێراق كۆبونەتەوە و چەندین تەوەری گرنگی تایبەت بە عێراق بە گشتی و هەرێمی كوردستان بە تایبەتی گفتوگۆیان كردووە.\nتەوەرێكی دیكەی كۆبونەوەكە تایبەت بووە بە دۆسیەی ماف و ئازادییەكان لە كوردستان و داوایانكردوە كە سەرۆك وەزیرانی عێراق هەوڵەكانی بۆ ئازادكردنی زیندانیەكانی دهۆك و بادینان بخاتە گەڕ كە لە پێناوی ئازادیی رادەربرین چەندین مانگە خراونەتە زیندانەوە و ژیان و سەلامەتیان لە مەترسیدایە.\nهاوپەیمانیی هیوا ئەوەشی خستوەتەڕوو، سەرۆك وەزیران بەڵێنیداوە بە زوویی كێشەی فەرمانگە فیدراڵیەكان، بەنداوەكان و شایستە داراییەكانیی جوتیاران چارەسەر بكرێت و بەدواداچون بۆ هەموو كێشە و گرفتەكانی تریش بكات.\nهەر لەو كۆبوونەوەیەدا “چەندین تەوەری تری هەستیار و جێگای بایەخ گفتوگۆكرا لەوانە دژایەتی گوتاری شەعبەوی كە بازرگانی بە ناوی نەتەوە و مەزهەبەوە دەكان و گرنگی كاركردن بۆ ئەنجامدانی هەڵبژاردنێكی پاك و بێگەردی دوور لە تەزویر و ساختەكاری. لەو ڕوەشەوە بریاری هەماهەنگی و دیدار و كۆبونەوەی دەوری درا”.\nبافڵ تاڵەبانی: ھیچ كەسێك لەسەروو یاسا و بڕیارەكانی دادگاوە نییە


ئەنجامی زانکۆلاین ڕاگەیندرا و (٣٤) هەزار خوێندکار وەرگیران – زانکۆی پۆلیتەکنیکی سلێمانی\nلەبارەی كەمترین كۆنمرەی وەرگیراو د. كەریم عەبدول ئاشكرایكرد كە “كەمترین كۆنمرەی وەرگیراو لە بەشی زانستی(٤٤١,١) کە دەکاتە ڕێژەى (٦٣), لەبەشی وێژەیش کەمترین کۆنمرەى وەرگیراو (٤٤١,١٧) کە دەکاتە ڕێژەى (٦٣,٢٤) بووە”. رونیشیكردەوە كە توانای وەرگرتنی زانكۆ و پەیمانگە تایبەتەكان بۆ ساڵی خوێندنی (٢٠١٥-٢٠١٦) دەگاتە نزیكەی (٢٠٠٠٠) هەزار خوێندكار.\nبه وێنه: پەیمانگای تەکنیکی دەربەندیخان یادی ئەنفالی بەرز ڕاگرت\nی. ن. ک دەستخۆشی گەیاندە مۆبایل تیمی گەرمیان


ژوانگه ی ژنی كورد : • وت و ویژی گولان میدیا له گه ل سوره ییا فه لاح له سه ر بارو دوخی ژنان له ئه مریکا و کوردستان\n• وت و ویژی گولان میدیا له گه ل سوره ییا فه لاح له سه ر بارو دوخی ژنان له ئه مریکا و کوردستان\nوت و ویژی گولان میدیا له گه ل سوره ییا فه لاح له سه ر بارو دوخی ژنان له ئه مریکا و کوردستان\nسورەیا فەلاح: هەڵسوكەوت و گفتوگۆی یاساكە تا پەسەندكردنی جەختی لەسەر ئەوە كردەوە كە لە كوردستانیش پرۆسەی سیاسی و مەدەنی كاریگەرییەكی زۆری هەیە، دیارە پەسەندكردنی یاساكە كاری پەرلەمان بوو، بەڵام شتی نەشیاوی زۆری تێدایە، پەسەندكردنی یاسای فرەژنی، هاوسەرگیری لە تەمنی 16 ساڵی، نەبوونی هاودەنگی لە مەسەلەی "نشوز"، كێشەی "میرات" و... هتد، ئەو كەموكوڕییانە لە یاساكەدا سەلماندی كە یەكەم: كۆمەڵگەی عەشیرەتی و پیاوسالاری لە باشووری كوردستان هێشتا نەیتوانیوە ئامادەكاری بۆ پێكهێنانی كۆمەڵگەیەكی مەدەنی بكات، دووەم: حكومەتی هەرێمی كوردستان نەیتوانیوە بە شێوەیەكی پێشكەوتوو ئایین لە دەوڵەت جیا بكاتەوە. نەك هەر من، بەڵكو هەموو چالاكانی دەستەبەركردنی مافی ژنان لە سەرانسەری دنیا بڕوایان بە فرەژنی نییە. لە كوردستان دەزگای یاسادانان فرەژنی لە هاوسەریدا قبووڵ دەكات، بۆیە ئەمە پێویستی بە تێهەڵچوونەوە و كاری زۆر هەیە. لە دوای ڕووخانی سەدام حوسێن لە ساڵی 2003 حكومەتی نوێی عێراق دەستوورێكی تازەی لە سەر بنەمای شەرعەتی ئیسلام دانا، هەروەها بە كراوەیی و ئاشكرا ئاپارتایدێكی جێندەری بەرامبەر بە ژن بە شێوەیەكی دەستووری بەكار هێناوە. ئەگەر هەرێمی كوردستانیش، وەك هەرێمێكی پێشكەوتووتر نەتوانێ یاساكانی مەدەنیتر و جیاواز بێت لە یاسای دانراوی عێراقی، ئەوە بێگومان گۆڕانكاری لە وەزعی ژنانی كورد زۆر دەوادەكەوێت. دەبوا پەرلەمانی كوردستان لەسەر ئەو یاسایە زۆر دیموكراتیتر بیری بكردایەتەوە، یاسای باری كەسی رەگەزخوازی تیایە و ژن بە دەرەجە دوو دەناسێ و زیانی زۆرە بۆ مافەكانی ژن.\nسورەیا فەلاح: توندوتیژی بەرامبەر بە ژن یەكێكە لە زیاترین توندوتیژییەكان كە بەرامبەر بە مافی مرۆڤ دەكرێت و لە هەموو كەلتوور و كۆمەڵگەیەكیشدا بەئاستی جیاواز بوونی هەیە. یەك لە سێ ژن بە جۆرێك رووبەڕووی توندوتیژی دەبنەوە، واتە لە لایەن هاوسەر و باوك و برا، یان لە لایەن خۆشەویست وهاوڕێ و تەنانەت كەسی نەناسراو و غەریبەوە تووشی ژنان دەبێت و هەندێكجاریش بە كوشتنی ژن و مردنی كۆتایی پێدێت. یەك لە سێ ڕێژەیەكی زۆر ترسناكە.\nسورەیا فەلاح: بە كورتی دەكرێ ئاماژە بە چەند پڕۆژە و بەرنامەیەك بكەم كە كاری رێكخراوەییمان بۆ كردووە، بەڵام باشترین بەرنامە بۆ باشتركردنی رەوشی مافی ژن و چەسپاندن و جێگیركردنی مافەكانیان، چالاكی بۆ گۆڕانكاری بیروڕای كۆمەڵگەیە بەرامبەر بە ژن. واتە گۆِرانكاری لە یاساكان و بەشداریكردنی پیاو لە پرسی ژن و یارمەتیدانی ژن بۆ گەیشتن بە یەكسانی و هاوبەشی لە كاری كۆمەڵایەتی و سیاسی لە كۆمەڵگەدایە. یەكێ لەو بەرنامانەی كە زۆر گرنگە ئەوەیە كە بتوانین پەیوەندی خۆمان لەگەڵ ناوەند و رێكخراوەكانی كارو چالاكی ژنان لە ئاستی جیهاندا فراوان بكەین، لە ڕێكخراوەكانی نەتەوەیەكگرتووەكان و ئەنجومەنە سەر بە رێكخراوەكانی دنیا بەشدار بین و ئەزموونەكانمان بۆ ناو دڵی كۆمەڵگەی كوردی ببەینەوە و جاڕی بدەین و كاری بۆ بكەین، تا ئاستی وشیاری و رۆشنبیری و زانیاری ژنی كورد بەرزتر بێتەوە. هەروەها زیادكردنی سمینار و كۆنفرانسەكان و ئەكیتڤكردنی كاری هونەری و سیاسی و كۆمەڵایەتی چالاكی راگەیاندنی ژنان بۆ ناساندنی پرسی ژن و پێكهێنانی دەرفەتەكان بۆ دەستەبەركردنی مافەكانیان، ماندوونەناسی و كاری بەردەوامی پێویستە. لە ناوخۆ و دەرەوەی كوردستانیش ژنانێك هەن كە جیگە پەنجەیان دیارە و جێی خۆیەتی وێرای رێزلێگرتن، داوای كاری زیاتریان لێبكەین. بەگشتی باشتركردنی وەزعی ژنی كورد، بەدەست خۆیەتی. واتە ئازادی و یەكسانی لە بواری كۆمەڵایەتی و سیاسی و...هتد، ئەوانە شتێك نین كە وەك خەڵاتی دەستی پیاو سەیر بكرێن، ئەوە هەوڵ و تێكۆشانی خودی ژنانی پێویستە.\nPosted by Soreya Fallah at 2:17 PM\n• وت و ویژی گولان میدیا له گه ل سوره ییا فه لاح له...\nگفتوگۆحه‌یده‌ر که‌ریم له‌گه‌ڵ سوره‌یا فه‌لاح له سه...


ئاڵۆزییەکان کۆتایی هات\n4/8/2020 04:09 PM\nلە چەند رۆژی رابردودا دەنگۆی ئەوە لە نێو رۆژنامەكانی ئیتاڵیادا بڵاوبۆوە كە گوایە كۆنتی ڕاهێنەری یانەی ئینتەر میلانی ئیتاڵی كێشەی لەگەڵ بەرپرسانی یانەكەی هەیە و ئەگەری زۆرە ریزەكانی یانەی ئینتەر میلان جێبهێڵێت.\nلە لایەكی دیكەوە یەكێك لە رۆژنامەنوسەكانی ئیتاڵیا باسی لەوە كردبو كە كۆنتی پەیوەندی بە یانەی یۆڤانتۆسەوە كردوە و لە بارەی داهاتوی ساری لەو یانەیە پرسیاری لە بەرپرسانی ئەو یانەیە كردوە.\nدوای بڵاوبونەوەی ئەم هەواڵە كۆنتی زۆر بە توڕییەوە وەڵامی ئەو رۆژنامەنوسەی دایەوە و ئاشكرایكرد كە دوای لەسەر تۆماردەكات، چونكە ئەو هەواڵانە دورن لە راستیەوە و ئەو بۆ ماوەی سێ ساڵی دیكە گرێبەستی لەگەڵ ئینتەر میلان هەیە و بە هەمو شێوەیەكیش پەیوەست دەبێت پێوەی و تا كۆتایی پرۆژكەی لەگەڵ نێراتزۆری بەردەوام دەبێت.\nدوای بڵاوبونەوەیهەمو ئەو دەنگۆیانە ستیڤن چانگی سەرۆكی یانەی ئینتەر میلان پەیوەندی بە كۆنتیەوە كردوە بە بێ ئەوەی باس لە رۆیشتنی ئەو راهێنەرە بكەن و پلانیان بۆ مێركاتۆی هاوینە داناوە.\nتەواوی ئەم دەنگۆیانە دوای ئەوە دروست بونكە كۆنتی رەخنەی لەبرپرسانی یانەكەی گرت بەوەی كە لە توانای یاریزانەكانی كەم دەكەنەوە و بە بێ بایەخ سەیری دەكەن، لە كاتێكدا ئەوان ئەنجامێكی باشیان لە یارییەكانی ئەم وەرزەی خولی ئیتاڵی بەدەستهێناوە.\nبڕیارە سبەی لە قۆناغی 16ی خولی یوروپا لیگ یانەی ئینتەر میلان ڕوبەڕوی یانەی خێتافی ببێتەوە.


جۆرێکی تر لە روانین - قەڵەم\nزۆر بواری تر لە داهێنانەکانی مرۆڤ هەن کە هەوڵ دەدەن وێنەکانی باوی جیهان لە بەرچاوماندا بگۆڕن. بۆ وێنە ئایدیۆلۆژییە رادیکاڵەکان کە هەوڵ دەدەن جیهانێکی تر نە تەنها لە دەروونی ئێمەدا چێ بکەن، بەڵکوو بە کردەوە داشیمەزرێنن. مرۆڤ هەمیشە عەوداڵی جۆرێکی تر لە روانین و لە فۆڕمی شتەکانی دەورووبەری بووە.\nبەڵام سورریالیزم بە پێچەوانەی ئایدیۆلۆژیاکان تەنیا هەوڵ دەدەن جۆری روانینمان بگۆڕن، ئەوان تەنیا لە ناو نیگارەکاندا دەستکاری دونیا دەکەن، لە سەر پەڕە، نەک لە واقعدا. بەڵام بڵێی پێش ئەوەی بە کردەوە بڕیاری گۆڕینی جیهان بدەین، جۆرێک لە نیگاری هونەریشمان پێویست نەبێ بۆ ئەو جیهانەی یان ئەو شتەی وا خەونی پێوە دەبینین؟\nئەو ژنەی بە پەیکەری نیوە ماسییەوە لە قەراغ دەریا راکشاوە، هیچ شتێک لە سەر دۆخە کۆمەڵایەتی و سیاسییە دڵخوازەکانی ئێمە لە داهاتوودا ناڵێ، بەڵام ئەو پەیامەمان دەداتێ کە شتە نامومکینەکانیش دەکرێ مومکین بن. سورریالیزم رادەی ئەگەرەکان لە خەیاڵ و دەروونی ئێمەدا دەباتە سەر، خەیاڵ و دەروونێک کە یەکێک لە مەرجەکانی گۆڕانەکانن.\n٢٣ نوڤێمبری ٢٠١٤


ڤیدیۆ:ئیدریس بارزانی – History Of Kurd\nHome / ڤیدیۆ / دیكۆمنتاری / ڤیدیۆ:ئیدریس بارزانی\nkocher Hussien 2017-02-09\tدیكۆمنتاری, ڤیدیۆ لێدوان نووسین ناچالاککراوە لە ڤیدیۆ:ئیدریس بارزانی 3,217 Views\nئیدریس كوڕی مەلا مستەفا بارزانی لەساڵی ١٩٤٤لە گوندی بارزان لەدایكبووە. ئەو لەنێو هەلومەرجی شۆڕشی سێیەمی بارزان هاتووەتە دنیا، ساڵی ١٩٤٧ مەلا مستەفای باوكی لەگەڵ ٥٠٠ كەس لە هەڤاڵانی روویانكردە یەكێتیی سۆڤیەتی پێشوو ، دوای رووخانی كۆماری كوردستان لە مەهاباد.\nئیدریس بارزانی ئەوكات تەمەنی 3 ساڵ بوو، لەگەڵ بنەماڵەكەیاندا لەلایەن رژێمی ئەوكاتی عێراق بۆ ماوەی ١١ ساڵ بۆ باشووری عێراق دووردەخرێنەوە و لە شارەكانی بەسرە، بەغدا و مووسڵ لەدەستبەسەریدا دەبن . ئیدریس تاوەكو گەڕانەوەی بارزانی باوكی بۆ عێراق و كوردستان لە ١٩٥٨دا لە بەغدا درێژە بە خوێندن دەدات پاشان دەگەڕێتەوە بۆ كوردستان .\nئەو هاوڕێ و پێشمەرگانەی لە ئیدریس بارزانییەوە نزیكبوون، هەمیشە باس لە خەسڵەتی جەماوەریبوونی ئەو دەكەن و دەڵێن ئیدریس بارزانی قەت خۆی لە پێشمەرگەكان جیانەدەكردەوەو بەسادەیی ژیاوە و زۆرجار لەگەڵ پێشمەرگەدا لە ئەشكەوت و بنبەردەكانی چیاكانی كوردستاندا رۆژی كردووەتەوە .\nلەساڵی ١٩٦١ كە شۆڕشی ئەیلوول بەرپا دەبێت، ئیدریس بارزانی رۆڵێكی زۆری دەبێت بەتایبەت لە شەڕی هەندرێندا، كە دواتر گفتوگۆكانی نێوان شۆڕشی كوردستان و حكومەتی عێراقی بەدواداهات و گەیشتە رێككەوتننامەی ١١ی ئاداری 1970، لە دوای ساڵی ١٩٧٥ لە هەڵگیرساندنەوەی شۆڕش و پێكهێنانی بەرەی نیشتمانیی عێراق جود و دواتر ئاشتبوونەوەی نیشتمانی و ئاشتبوونەوەی پارتی دیموكراتی كوردستان لەگەڵ یەكێتی نیشتمانی كوردستاندا ، رۆڵی باڵای هەبووە .\nپێش ئەوەش لە دروستكردنی پەیوەندی لەگەڵ پارتەكانی بەشەكانی دیكەی كوردستانیشدا رۆڵێكی باڵای هەبووە ، بەتایبەتی لە دروستكردنی هاوئاهەنگی لەگەڵ پارتی كرێكارانی كوردستان و عەبدوڵڵا ئۆجەلاندا . ئەو تایبەتمەندییە دروستكردنی هاوكاری بەشێوەیەك بەرچاوبوو ، كە لە ئەدەبیاتی پارتیدا بە “ئەندازیاری ئاشتبوونەوەی گشتی ” نێونراوە.\nلەساڵی ١٩٦٤ ئەوكاتەی بارزانی باوكی لە ناوچەی رانیە و دەورووبەری دەبێت ، بۆ هاوكاریكردنی لە ئیشوكاری پێشمەرگە و ئیدارەی سەربازیدا، ئیدریس بارزانی لە ناوچەی بارزانەوە دەباتە لای خۆی و بەرپرسیارێتی ئیداری و پێشمەرگایەتی پێدەسپێرێت .\nئەو كەسانەی هەمیشە نزیكی بوونە دەڵێن ، ئیدریس بارزانی لەگەڵ خوێندنەوە و نووسیندا هاورێیەتیەكی باشی هەبووەو توانای زۆری هەبووە لەنووسین و داڕشتندا بە هەرسێ زمانی كوردی وعەرەبی و فارسی ، شەوانە تاوەكو درەنگ دەیخوێندەوەو دەینووسی و هەردەم كتێبی پێبووە، هەموو دەرفەتەكانی دەقۆستەوە بۆ خوێندنەوە تەنانەت لەنێو ئۆتۆمبیلیشدا. بایەخی بە بوارەكانی نەتەوەیی و ئایین و ئەدەب و مێژوو داوە، زۆربەی شیعرەكانی مەلای جزیری ، ئەحمەدی خانی و وەفایی لەبەربوونە. كەسێكبووە زۆر حەزی لە ئەدەب و سۆفیگەرێتی بووە .\nئیدریس بارزانی لە دوای هەرەسی شۆڕشی ئەیلوول ، رۆڵێكی گەورەی هەبوو لە بەدواداچوونی كێشە و گرفتەكانی ئاوارەكانی باشووری كوردستان لە ئێران و رۆژهەڵاتی كوردستان .\nئەو پێشمەرگانەی ماوەیەكی زۆر لەگەڵیبوونە و لێی نزیكبوون ئێستاش نایانەوێت رۆژی كۆچی دوایی ئیدریس بارزانییان بیربكەوێتەوە.\nلە كاژێر ٦ی سەرلەبەیانی رۆژی ٣١ی مانگی ١ی ١٩٨٧ لە گوندی سلیڤانای سەر بە شاری ورمێی رۆژهەڵاتی كوردستان ماڵئاوایی دەكات و لە گۆڕستانی شاری شنۆ لە تەنیشت باوكی دەنێژرێت. دوای ڕاپەڕینی بەهاری ساڵی ١٩٩١ سەركردایەتی پارتی دیموكراتی كوردستان بڕیاری گواستنەوەی تەرمی مەلا مستەفا بارزانی و ئیدریس بارزانیدا و لە رۆژانی ٦ تاوەكو ٨/١٠/١٩٩٣ لە رێورەسمێكی تایبەت تەرمی هەردووكیان، لەنێو پێشوازییەكی خەڵكی كوردستان ، گەیێندرانە گوندی بارزان و لەوێ نێژران.\nPrevious خویندنه‌وه‌ی مێژوو به‌دیدیكی وقیعیانه\nNext (خەواریج) سەرهەڵدان، گەشەكردن، بیروبۆچوون وهەڵسەنگاندنیان [بەشی دووەم]\nپه‌یوه‌ندی میرنشینی ئه‌رده‌لاَن له‌گه‌ڵ ده‌سه‌ڵاتی ناوه‌ند(ئێران)


دوای ئه‌و هێرشه‌ی كرایه‌سه‌ر نمایشی سه‌ربازی هێزه چه‌كداران له ئه‌هواز، ئێران بڕیاری‌دا دوو ده‌روازه‌ی سنووری له‌گه‌ڵ عیراق دابخات.\nماڵپەڕی "سۆمه‌ریه‌نیوز" لەزاریسه‌رچاوه‌یه‌كی ئاگادارەوە بڵاویکردەوە "لایه‌نی ئێران هه‌ردوو ده‌روازه‌ی سنووری شه‌لامچه و شیب-ی له‌گه‌ڵ عیراق داخستووه و لەئێستادا جوڵه‌ی بازرگانی و گه‌شتیاران له هه‌ردوو ده‌روازه‌كه‌دا راگیراوه".\nئاماژه‌شی به‌وه‌دا كه ئه‌م بڕیاره‌ی ئێران دوای ئه‌و هێرشه دێت كه به‌یانی ئه‌مڕۆ كرایه‌سه‌ر نمایشێكی سه‌ربازی هێزه چه‌كداره‌كانی ئه‌و وڵاته له ئه‌هواز.\nئه‌مڕۆ شه‌ممه هێزه چه‌كداره‌كانی ئێران به سوپای پاسدارانیشه‌وه له شاره جیاوازه‌كانی ئه‌و وڵاته ده‌ستیان كرد به ئه‌نجامدانی نمایشی سه‌ربازی به‌بۆنه‌ی ساڵیادی ده‌ستپێكردنی شه‌ڕی هه‌شت ساڵه‌ی عیراق- ئێران.\nمیدیاكانی ئێران بڵاویانكرده‌وه كه له كاتی به‌ڕێوه‌چوونی نمایشی سه‌ربازی هێزه چه‌كداره‌كان له ئه‌هواز، چه‌ند چه‌كدارێك ده‌ستیان به ته‌قه‌كردن كرد و به‌پێی زانیارییه سه‌ره‌تاییه‌كان حه‌وت كه‌س كوژراون و 20ی تر برینداربوون.